ΔΙΩΞΕ ΤΟ ΝΕΥΡΟΣΠΑΣΤΟ ΑΠΟ ΜΕΣΑ ΣΟΥ - MaryMary.gr\nΔΙΩΞΕ ΤΟ ΝΕΥΡΟΣΠΑΣΤΟ ΑΠΟ ΜΕΣΑ ΣΟΥ\n17 Ιανουαρίου 2014 · ΜΙΧΑΛΗΣ ΧΟΡΕΥΤΑΚΗΣ\nΜε μία λέξη, κούλαρε! Χαλάρωσε, ηρέμησε, πώς το λένε; Σύμφωνοι, η καθημερινότητα σου και υψηλό βαθμό δυσκολίας έχει και απαιτήσεις που μοιάζουν ατελείωτες. Το τρέξιμο μπορεί να είναι διαρκές και το 24ωρο να μοιάζει λίγο για να προλάβει να καλύψει όλες σου τις υποχρεώσεις, αλλά και τι πρόκειται να καταλάβεις με τον ψυχαναγκασμό στην πρίζα στο ανώτατο volume και τα νεύρα στην τσίτα, τεντωμένα…\nμέχρι να σπάσουν; Δεν είναι λύση, ούτε τα Xanax ούτε τα Lexotanil, η απάντηση κρύβεται στις λεπτομέρειες, και ιδίως σε εκείνη που σε προτρέπει να παίρνεις τα πράγματα λίγο περισσότερο χαλαρά και να αντιμετωπίζεις την καθημερινότητα σου με μεγαλύτερη συγκαταβατικότητα και χωρίς να θυμίζεις νευρόσπαστη δεκαεξάχρονη drama queen, που η εφηβεία και οι ορμόνες έχουν κάνει την ψυχολογία και την αυτοκυριαρχία της κουρελόπανο…\nΤο κακό με τις περιπτώσεις σαν τις δικές σου είναι ότι η πραγματική κατάσταση κρύβεται και ωραιοποιείται πίσω από ταμπέλες όπως «αγχώδης, κουρασμένη, τελειομανής» και άλλες ων ουκ έστιν αριθμός. Με αποτέλεσμα να μην μπορείς πραγματικά να καταλάβεις ότι ναι, έχεις θέμα, ναι, είσαι στα πρόθυρα τρέλας και ναι, πρέπει να το αντιμετωπίζεις κατεβάζοντας ρυθμούς και την πίεση σου από το 20 στο 12. Συμπτώματα; Άπειρα, και πασιφανή σε όλους, εκτός από σένα. Στα υπενθυμίζω, ώστε να μπορέσεις να κρούσεις η ίδια τον κώδωνα του κινδύνου και να λάβεις άμεσα μέτρα, μπας και ηρεμήσεις, έστω και στο ελάχιστο:\nΕλπίζω να σου φαίνονται, διαβάζοντας τα, όσο εφιαλτικά είναι στην πραγματικότητα, για να μπορέσεις να ταρακουνηθείς. Εκτός από νευρόσπαστο, έχεις μετατραπεί και σε ένα μίζερο, μηδαμινό ανθρωπάκι, το οποίο δεν αγαπά ούτε τους γύρω του, ούτε τον εαυτό του και ζει μία ζωή εξαιρετικά δυστυχισμένη, τρώγοντας σε από μέσα. Ο ίδιος σου ο εαυτός και η νοοτροπία που έχεις αναπτύξει με τα χρόνια είναι οι χειρότεροι εχθροί σου και οφείλεις να τους αντιμετωπίσεις. Μόνη σου ή με τη βοήθεια ειδικού, είναι αποκλειστικά δικό σου θέμα. Το πρώτο βήμα έχει να κάνει με την αναγνώριση του προβλήματος. Αν το κάνεις, θα μπορέσεις να πάρεις και κάποια, έστω υποτυπώδη μέτρα, που να σου επιτρέψουν να σπάσεις τον φαύλο κύκλο στον οποίο έχεις κλείσει τον εαυτό σου. Διαφορετικά, μπορώ να σε φανταστώ να γίνεσαι καθημερινά ολοένα και περισσότερο ράκος, για να καταλήξεις ένα υπόλειμμα του εαυτού σου, τον οποίο θα αναγνωρίζεις πλέον μόνο μέσα από παλιές, φωτογραφίες, όταν όλα ήταν πιο εύκολα, πιο ανθρώπινα. Σταμάτα τον εφιάλτη αυτό, σε παρακαλώ. Μόνο εσύ μπορείς, άλλωστε…\nΌπως διάβασες εδώ, σήμερα το πρωί ο Alpha έβγαλε μια λιτή ανακοίνωση για να αποχαιρετήσει την Ελένη Μενεγάκη μετά από 15 χρόνια συνεργασίας. Αυτή η ανακοίνωση παίχτηκε στο πρωινό του ...


Ερώτηση με θέμα: «Συνδικαλιστικές Διώξεις σε βάρος αστυνομικών» | PoliceNET of Greece\nΕρώτηση με θέμα: «Συνδικαλιστικές Διώξεις σε βάρος αστυνομικών»\nΤΗΣ ΕΥΗΣ ΧΡΙΣΤΟΦΙΛΟΠΟΥΛΟΥ\nΘέμα: «Συνδικαλιστικές Διώξεις σε βάρος αστυνομικών»\nΟ αστυνομικός δεν είναι μόνο όργανο καταστολής, ούτε έχει ως μόνη αποστολή την τυφλή ένταξη σε ιεραρχικές δομές. Είναι πρωτίστως μέσο προστασίας των ατομικών ελευθεριών των πολιτών, αλλά και ο ίδιος φορέας δικαιωμάτων. Για τον λόγο αυτό, η νομοθετική αναγνώριση του συνδικαλισμού στους κόλπους της Ελληνικής Αστυνομίας (ν. 2265/1994) από την κυβέρνηση του ΠΑ.ΣΟ.Κ., είναι δημοκρατική κατάκτηση. Είναι, λοιπόν, εύλογο, δίκαιο και νόμιμο ο αστυνομικός, καιπολλώ μάλλον η συνδικαλιστική του ηγεσία, να εκφράζει με παρρησία τις θέσεις της για την διαφύλαξη της ασφάλειας των ίδιων των αστυνομικών και την περιφρούρηση της επαγγελματικής τους υπόστασης και αξιοπρέπειας.\nΑκόμη και αν ο δημόσιος συνδικαλιστικός λόγος ενοχλεί την φυσική ή την πολιτική ηγεσία πρέπει επί της αρχής να γίνεται ανεκτός διότι αποτελεί ενάσκηση δικαιώματος. Η συνδικαλιστική κριτική πρέπει πρώτα πρώτα να οδηγεί σε αυτοκριτική και βελτιωτικές, μεταρρυθμιστικές δράσεις, επ’ ωφελεία του σώματος και κατ’ επέκταση της κοινωνίας, στο πλαίσιο δημοκρατικού διαλόγου Πολιτείας και συνδικαλιστικών φορέων.\nΠρακτικές φίμωσης και εκφοβισμού μέσω άκριτων πειθαρχικών διώξεων συνδικαλιστών, όπως αυτές που καταγγέλθηκαν πρόσφατα από τα μέλη του ΔΣ της ΠΟΑΣΥ, θυμίζουν άλλες εποχές που τραυμάτισαν τη δημοκρατία και το κράτος δικαίου.\nΕπειδή η προάσπιση των συνδικαλιστικών ελευθεριών πρέπει να αποτελεί πρώτιστο μέλημα της Πολιτείας, ερωτάστε:\n1. Για ποιο λόγο κινείται η πειθαρχική διαδικασία σε βάρος μελών του ΔΣ της ΠΟΑΣΥ;\n2. Τηρήθηκε η τυπική και ουσιαστική νομιμότητα στο πλαίσιο της διαδικασίας αυτής;\n3. Συντάσσεστε κατά περιεχόμενο με τις διώξεις που λαμβάνουν χώρα σε βάρος της συνδικαλιστικής ηγεσίας της αστυνομίας;\n4. Σε ποιες θεσμικές ενέργειες θα προβείτε για να διαφυλάξετε τις συνδικαλιστικές ελευθερίες των αστυνομικών;\nΤετάρτη, Νοέμβριος 28, 2018 - 14:29


εδώ στο νότο: Τέλος στην ασυδοσία των εταιριών φύλαξης και καθαριότητας διαμηνύει ο Χρ. Σπίρτζης\nΤέλος στην ασυδοσία των εταιριών φύλαξης και καθαριότητας διαμηνύει ο Χρ. Σπίρτζης\nΚατατέθηκε η τροπολογία για την καθαριότητα και τη φύλαξη που επιτρέπει την πρόσληψη των καθαριστριών του υπουργείου Yποδομών, Μεταφορών και Δικτύων.\nΟι ατομικές συμβάσεις θα έχουν διάρκεια μέχρι τέλος του 2017, οι εργαζόμενες θα ασφαλίζονται στο ΙΚΑ και το κόστος θα βαραίνει το υπουργείο και τους φορείς.\nΜιλώντας στην ολομέλεια, κατά τη συζήτηση του σχεδίου νόμου για την ανάθεση και εκτέλεση συμβάσεων παραχώρησης, ο κ. Σπίρτζης ανέφερε, ότι οι εταιρείες αυτές εκβίαζαν τους εργαζόμενους, δήλωναν ψευδείς αμοιβές και καταστάσεις εργαζομένων και τόνισε, ότι η κατάθεση της υπουργικής τροπολογίας για την αλλαγή του καθεστώτος των συγκεκριμένων εταιρειών, συνέπεσε με καταστροφές στα ακυρωτικά μηχανήματα του Μετρό.\n«Όλως τυχαίως κάποιες ομάδες άρχισαν να σπάνε κάποιους σταθμούς εύχομαι να μην υπάρχει διασύνδεση» ανέφερε χαρακτηριστικά. Συνεχίζοντας ο υπουργός Υποδομών Μεταφορών και Δικτύων, κατηγόρησε «βουλευτές της Ν.Δ και της αντιπολίτευσης ότι ταυτίζονται με τις απόψεις επτά εταιρειών με πτυχίο έβδομης τάξης», οι οποίες "κόπτονται", όπως είπε, για το έργο της οδού Πάτρα - Πύργος. Δεν πρόκειται για "κατάτμηση" αλλά για άλλη αντίληψη στα δημόσια έργα, είπε ο κ. Σπίρτζης και πρόσθεσε:\n«Στην αρχή υπήρχε ένας διαγωνισμός στον οποίο συμμετείχαν επτά εταιρείες και το κόστος είχε εκτιμηθεί στα 470 εκατ. ευρώ. Κάναμε οκτώ διαγωνισμούς. Στον πρώτο συμμετείχαν 12 εταιρείες, με μεγαλύτερο ποσοστό έκπτωσης το 53%. Στο δεύτερο 13 με μεγαλύτερο ποσοστό έκπτωσης το 55,32% και στον τρίτο 12 εταιρείες με ποσοστό έκπτωσης 57,45%. Οι βουλευτές της ΝΔ και οι εταιρείες ήθελαν να γίνει ένα διαγωνισμός. Οι εκπτώσεις που έδωσαν οι εταιρείες εβδόμης τάξης ήταν 33%, εμείς κερδίσαμε πάνω από 57% είπε ο κ. Σπίρντζης, ενώ διερωτήθηκε και για τις σχέσεις των βουλευτών αυτών και των εταιρειών με τηλεοπτικό σταθμό στο οποίο "ομογενοποιούνται", όπως είπε, οι απόψεις.\nΜιλώντας για τις νέες ρυθμίσεις που εισάγονται με το σχέδιο νόμου, σημείωσε ότι περιλαμβάνεται αναλυτικός ορισμός της έννοιας του έργου και διευκρίνισε, ότι η διαδικασία ανάθεσης σύμβασης παραχώρησης έργου δεν μπορεί να ξεκινήσει χωρίς την προηγούμενη συντέλεση των απαιτούμενων απαλλοτριώσεων και ολοκλήρωσης των απαραίτητων αρχαιολογικών ερευνών.\nΕτικέτες διαπλοκή-διαφάνεια-δικαιοσύνη, εργασία-ανεργία, κυβέρνηση ΣΥΡΙΖΑ, πολιτική, Χ.Σπίρτζης


Εκδόσεις SLT για φορτία μέχρι 250 t! | TransportEvo.gr\n24 Σεπτεμβρίου 2013, 14:09\nΗ οικογένεια φορτηγών της Mercedes-Benz ολοκληρώνεται τώρα με τις νέες εκδόσεις βαρέων αποστολών μεταφοράς SLT των Actros και Arocs. Πρόκειται για τα πρώτα φορτηγά αυτού του τύπου με κινητήρες Euro 6.\nΟι νέες αυτές εκδόσεις με τη διακριτική ονομασία SLT είναι προσαρμοσμένες από άποψη τεχνολογίας και εξοπλισμού σε συνθήκες μεταφορικού έργου που ξεπερνούν τα συνήθη όρια φορτίων. Οι υποψήφιοι πελάτες θα επωφεληθούν από την ευρεία γκάμα παραλλαγών των νέων εκδόσεων SLT όπως για παράδειγμα το Actros-SLT με αερανάρτηση, το Arocs-SLT με μηχανική ανάρτηση ή το Arocs-SLT με κίνηση σε όλους τους τροχούς. Οι συγκεκριμένοι τράκτορες προορίζονται για χρήση σε υπερβαρέες εφαρμογές και για φορτία έως και 250 τόνους.\nΟι εκδόσεις Actros-SLT θα είναι διαθέσιμες με τις καμπίνες «GigaSpace» και «BigSpace» ενώ οι εκδόσεις Arocs-SLT με τις καμπίνες «BigSpace» και «StreamSpace». Διαθέσιμες με τρεις ή τέσσερις άξονες και πνευματική ή μη ανάρτηση, όλες οι εκδόσεις SLT εφοδιάζονται με την ισχυρότερη έκδοση του 6κύλινδρου κινητήρα OM473 που αποδίδει 625 ίππους και μέγιστη ροπή 3.000 Nm. Τη γραμμή κίνησης συμπληρώνει το κιβώτιο ταχυτήτων PowerShift 3 το οποίο φέρει νέο, ειδικό πρόγραμμα «Heavy» για τη καλύτερη διαχείριση μεγάλων φορτίων. Τεχνολογικό highlight, o συμπλέκτης turbo retarder που είναι πιο ελαφρύς και πιο αποδοτικός από έναν συμπλέκτη μετατροπέα ροπής και έτσι επιτρέπει τους ελιγμούς σε πολύ χαμηλές ταχύτητες.\nΟι παραδόσεις των εκδόσεων SLT αναμένεται να ξεκινήσουν τον προσεχή Δεκέμβριο, ενώ οι εκδόσεις Arocs-SLT με κίνηση σε όλους τους τροχούς θα είναι διαθέσιμες από τον Απρίλιο του 2014.\nTags: Actros SLT, Arocs SLT, Euro 6, Mercedes-Benz


Μέσα από τα δόντια – ΓΚΡΕΚΑ\nHome > FEATURES > ΡΕΠΟΡΤΑΖ > Μέσα από τα δόντια\nΑνοίγοντας τον κατάλογο της Global Dental σού έρχονται μνήμες από τις περασμένες επισκέψεις σου στην καρέκλα του οδοντιάτρου, όταν μπροστά σου παρελαύαναν οι σύριγγες με την στραβή βελόνα, οι σιλικόνες, τα μασελάκια και εκείνα τα φουτουριστικά γυαλιά που προστατεύουν τον οδοντίατρο όταν σου κάνει φωτοπολυμερισμό. Η Global Dental είναι μια διαρκώς αναπτυσσόμενη εταιρία με πολυετή πείρα στην εμπορεία αναλώσιμων υλικών, μηχανημάτων και την τεχνική υποστήριξή τους. Εμείς μιλήσαμε με τον Θάνο Προφαντόπουλο, οδοντοτεχνίτη που μαζί με τον Χάρη Κουτράκο, ίδρυσαν την Global Dental, με σκοπό να μοιραστούν την τεχνογνωσία τους, εξασφαλίζοντας περισσότερα χαμόγελα.\nΤι σπούδασες Θάνο;\nΣπούδασα οδοντοτεχνίτης και ταυτόχρονα έπιασα δουλειά σε εργαστηριο. Στην αρχή, το έβλεπα καθαρά βιοποριστικά, σαν μια ενδιάμεση περίοδο, μέχρι να ανοίξω δικό μου εργαστήριο.\nΑυτό που συνέβη είναι ότι, στην πορεία, και μέσα από την εμπειρία που αποκτούσα μέρα με την μέρα, αντιλήφθηκα το πόσο σημαντικό ήταν για τους οδοντιάτρους και για τους οδοντοτεχνίτες το να μπορεί κάποιος να τους υποδείξει το σωστό εργαλείο, το σωστό υλικό, το σωστό αναλώσιμο. Με το να έχω δε σπουδάσει το αντικείμενο, μιλούσαμε την ίδια γλώσσα, μπορούσα να αναγνωρίσω προτερήματα και ελαττώματα στα προϊόντα, ήξερα να προτείνω το κατάλληλο προϊόν για την κατάλληλη δουλειά. Με λίγα λόγια έγινα ειδικός και το χαιρόμουν και πολύ μάλιστα!\nΚαι πώς προέκυψε η Global Dental;\nΚοίταξε, όταν συναντάς κάποιον που έχει το ίδιο μεράκι με εσένα, το ίδιο πάθος για το συγκεκριμένο αντικείμενο και την ίδια διάθεση να ρισκάρει, ε, ο συνεταιρισμός είναι θέμα χρόνου. Με το Χρήστο γνωριστήκαμε πάνω στη δουλειά, είναι από τους πιο σοβαρούς επαγγελματίες και γνώστες του αντικειμένου στην ελληνική αγορά και η Global Dental είναι το αποτέλεσμα αυτής της πολύ δυνατής συνεργασίας μας.\nΤι υπηρεσίες προσφέρει η Global Dental;\nΗ Global Dental δραστηριοποιείται στην αγορά οδοντιατρικών προϊόντων και εξοπλισμών, πάντα με γνώμονα τη συνέπεια προς το σύγχρονο οδοντίατρο. Αυτό που θέλουμε και αγωνιζόμαστε καθημερινά για να το πετύχουμε είναι το εξής: η Global Dental όχι απλά να εμπορεύεται προϊόντα για τον οδοντίατρο, αλλά να τον στηρίζει, να του διευκολύνει την επαγγελματική ζωή, να τον βοηθά να γίνεται ακόμη καλύτερος στη δουλειά.\nΤι προϊόντα εμπορεύεστε; Από πού τα φέρνετε;\nΟ,τι χρειάζεται ο οδοντίατρος. Από ρητίνες και αποτυπωτικά, μέχρι οδοντιατρικές έδρες και laser, και από γάντια και πετσέτες μέχρι λευκαντικά και συστήματα ενδοδοντίας Η εισαγωγές γίνονται από όλον τον κόσμο, αλλά η διαδικασία είναι μία και μοναδική. ‘Ελεγχος, έλεγχος, έλεγχος. Για να συνεργαστούμε και να αντιπροσωπεύσουμε έναν οίκο έχει προηγηθεί διεξοδική έρευνα για να είμαστε σίγουροι ότι θα προσφέρουμε το απολύτως σωστό προϊόν και από άποψη ποιότητας και από άποψη τιμής.\nΠοιο προϊόν είναι το αγαπημένο σου;\nΔεν θα σου πω για να μην κρατήσουν μούτρα τα υπόλοιπα! Σοβαρά τώρα, μπορώ να σου πω ότι επιτυχημένο θεωρώ ένα προϊόν, όταν μετά τη χρήση του, μου τηλεφωνεί ο οδοντίατρος να μου πει ότι τον βοηθήσαμε και έκανε σούπερ δουλειά.\nΈχετε προϊόντα sold out;\nΟι ρητίνες Olident της VOCO και τα αποτυπωτικά DETAX «σκίζουν» και με το δίκιο τους! Εξαιρετική αποτελεσματικότητα και απίστευτο value for money.\nYπάρχουν trendy μασελάκια; Θα μπορούσαν να γίνουν μόδα;\nΝομίζω ότι για αυτό το θέμα πρέπει να ρωτήσουμε τους fashion editors του περιοδικού! Πάντως, αν ξεφυλλίσεις τον κατάλογο της Global Dental, που αυτήν τη στιγμή που μιλάμε, τυπώνεται η νέα έκδοσή του, θα ξαφνιαστείς από το πόσο έχει εξελιχθεί η αισθητική στα προϊόντα του χώρου μας και αυτό, σε συνδυασμό με τις εκπληκτικές δεξιότητες που έχουν αναπτύξει οι οδοντίατροι για να αποκαθιστούν και να ομορφαίνουν χαμόγελα.\nΦυσικά! Αλλά, τι να κάνω που μου αρέσουν τα γλυκά;\n#city\t#dentist\t#tooth


“Η “πόλη” δεν καίγεται από αγάπη. Καμία πόλη δεν καίγεται από αγάπη. Οι πόλεις καίγονται από μίση, από οπισθοδρομικά μυαλά, από απόλυτες θρησκείες κι απ’ το ρημάδι το χρήμα. Όσο μεγαλώνω, έχω πολλά που θέλω να καταπολεμήσω, σε ό,τι αφορά τα μειονεκτήματα του χαρακτήρα μου. Αλλά το βασικότερο που το ΄χω βάλει κάτω και το χτυπάω αλύπητα είναι ένα… Δεν θέλω να είμαι απόλυτος σε τίποτα. Αυτό καταπολεμώ κι αυτό σιχαίνομαι. Κάποτε είχα πολλά “πρέπει” και “μην”, στη ζωή μου και τον τρόπο σκέψης μου. Μα ένας καλλιτέχνης οφείλει να ‘χει τα μάτια του ορθάνοιχτα”… Ο Μιχάλης Συριόπουλος στο rejected…\nΜ.Σ.: “Σταυρούπολη, στα πευκάκια, τρίτος όροφος, πλάκα… να βράζει τα καλοκαίρια και να ‘ναι πάντα η εξώπορτα ανοιχτή για να κάνει ρεύμα. Η Αννούλα και ο Λεωνίδας με τα πέντε παιδιά. “Σκυλιά” στην δουλειά και πάντα με το χαμόγελο. Το σπίτι πεντακάθαρο -σε σημείο τρέλας! … Πώς χωρούσαμε όλοι σ’ αυτό το σπίτι απορώ. Κάθε Παρασκευή είχε πικ-νικ στο “πρόχειρο” δωμάτιο. Η μεγάλη μου αδερφή έστρωνε έναν μουσαμά πάνω απ’ το χαλί, έβραζε αβγά, είχε σαλάμι, κασέρι, ντομάτα και μουστάρδα. Τι χαρά έκανα Θεέ μου μ’ αυτό το πικ νικ… κι έπαιρνε και τούρκικες κασέτες θυμάμαι και βαλάντωναν στο κλάμα με την μάνα μου. Η αγγαρεία της ημέρας ήταν “ποιος θα στρώσει τα κρεβάτια απόψε”… Πολυθρόνες γυρνούσαν, τραπεζάκια έφευγαν, μπαουλοντίβανα άνοιγαν κι όλο το σπίτι γίνονταν ένα τεράστιο κρεβάτι. Τι να πρωτοθυμηθώ κι από πού ν’ αρχίσω! Αλήθεια, ξέρεις, τι θα πει το ρήμα ‘μοιράζομαι’; Εγώ το ξέρω- μου το έμαθαν καλά. Η Αννούλα, υπομονετική, γενναιόδωρη, χαμογελαστή κι ευγενική κι ο Λεωνίδας, σοβαρός, μετρημένος, με πολύ χιούμορ και τόσο κρυφά ευσυγκίνητος. Παιδικά χρόνια γεμάτα αξιοπρέπεια κι αγάπη με ένα κόκκινο Lada να μας φορτώνει όλους για μπάνιο στην Αγία Τριάδα κι εγώ να κρύβομαι μόλις βλέπουμε τροχονόμο, γιατί ήμασταν πέντε άτομα πίσω! Πρέπει να ομολογήσω ότι οι γονείς μου είναι η προσωποποίηση των γιορτών. Όλων των γιορτών! Στο πατρικό μου θα καταλάβεις τι γιορτή είναι από τα εδέσματα που υπάρχουν επάνω στο τραπέζι, τα τραγούδια που ακούγονται, αλλά κυρίως από την συμπεριφορά των δύο. Μαγεία! Ύστερα ήρθαν οι γάμοι… πρώτα η μεγάλη μου αδερφή – τι στεναχώρια είχα… κοιμόμουν βλέπεις μαζί της ή μάλλον για την ακρίβεια κοιμόμουν κρατώντας τα μαλλιά της- μετά οι δίδυμες και τέλος ο αδερφός μου. Οι γονείς μου επαναλαμβάνουν τα ίδια “σκηνικά” στα επτά μου ανίψια πλέον. Μου φαίνεται τόσο περίεργο που δεν τους άκουσα ποτέ να λένε “θέλω”. Ούτε μια φορά! Λες και δεν έχουν ανάγκες οι ίδιοι. Μια ζωή τα “θέλω” μας είναι η ευτυχία τους”.\nIf you are the healer, it means I’m broken and lame/\nIf thine is the glory then mine must be the shame/\nYou want it darker/ We kill the flame\nΜ.Σ.: “Αν οι απορρίψεις στη ζωή σε κάνουν πιο δυνατό; Ναι. Απορρίψεις από επιτροπές δραματικών σχολών, έργα που δεν έγιναν, συνεργασίες που δεν ευδοκίμησαν… πολλά τέτοια! Στις -πάσης φύσεως- απορρίψεις οφείλεις να το φιλοσοφείς και να πηγαίνεις παραπέρα. Ο πατέρας μου, από μωρό παιδί μου λέει “πάντα στη ζωή σου θα βάζεις μπροστά από κάθε πρόταση ένα εάν”. Στην αρχή που είχα λύσσα να ζήσω και να κάνω αυτό που θέλω δεν το καταλάβαινα. Βουτούσα στις επιλογές μου, σαν σε μονόδρομο και μόλις αποτύγχανα, απογοητευόμουν, τα παρατούσα, έκλαιγα… αχ και να ‘σουν από μια μεριά και να μ’ έβλεπες όταν κόπηκα απ’ το Κρατικό ας πούμε… Μεγαλώνοντας όμως, συνειδητοποιώ ότι αυτό το «εάν» είναι σωτήριο. Σε κάνει πιο ψύχραιμο. Και η ζωή, όπως και η σκηνή, θέλουν ψυχραιμία”.\nDance me to your beauty with a burning violin/\nDance me through the panic till I’m gathered safely in/\nLift me like an olive branch and be my homeward dove/\nΜ.Σ: “Μετά από αρκετά χρόνια θεατρικά στη Θεσσαλονίκη, ήθελα πλέον να φύγω Αθήνα. Κι ας πήγαιναν όλα υπέροχα επάνω. Ήθελα να δοκιμάσω και να δοκιμαστώ. Και ήρθε η στιγμή να ανακοινώσω στους γονείς μου ότι φεύγω στην Αθήνα… Σ’ ένα πατρικό που έφευγες ως τότε- μόνο- παντρεμένος. Ευτυχώς, υπάρχουν πάντα οι εξαιρέσεις. Δεν θυμάμαι να είπα πολλά… τους θύμισα ότι στα είκοσί τους είχαν φύγει κι αυτοί με μια βαλίτσα στην Γερμανία κι ότι εγώ στα τριάντα μου θα φύγω με έτοιμη δουλειά στην Αθήνα… Έτσι είχαμε μικρά “δράματα”, τα οποία λύθηκαν ως δια μαγείας στην μετακόμιση. Με το που βρέθηκα στην Αθήνα, μου έγινε η πρόταση να ανεβαίνω κάθε εβδομάδα για δύο μέρες στη Θεσσαλονίκη κι έτσι με βλέπουν κάθε εβδομάδα”.\nΜ.Σ.: “Αχ, αυτό ήταν απίστευτο! Μόλις κατέβηκα στην Αθήνα, απ’ το πουθενά προέκυψε η πρόταση να αναλάβω την καλλιτεχνική διεύθυνση της Ανωτέρας Δραματικής Σχολής “Σύγχρονο Θέατρο Βασίλης Διαμαντόπουλος” αλλά και να στεγάσω το Καλλιτεχνικό Εργαστήρι που ήδη είχα για χρόνια, στους χώρους της σχολής. Εντάξει, ακούγεται υπέροχο… και είναι! Αλλά στην αρχή ήταν σαν να κάνω μακροβούτι δεμένος με πέτρες, νύχτα σε φουρτούνα. Δεν είναι εύκολες οι τόσες ευθύνες. Μιλάμε για εκπαίδευση ηθοποιών. Δεν είναι εύκολο να ζεις στην Αθήνα κάνοντας πρόβες-παραστάσεις και δύο ημέρες την εβδομάδα να είσαι κλεισμένος σε μια σχολή στην Θεσσαλονίκη. Πρέπει ξαφνικά να γίνεις και κακός, να πεις όχι, να βάλεις όρια… πράγματα άγνωστα για μένα. Πρέπει στα τριάντα σου χρόνια, να κάνεις πίσω τα δικά σου “θέλω” και να βάλεις μπροστά τα δικά τους. Δεν ξέρω αν πέτυχα τίποτα… ξέρω όμως ότι σε λίγο παραδίδω μια “φουρνιά” συναδέλφων αξιοζήλευτη. Και μιλάω ειλικρινά. Όσο για το Εργαστήρι μου, εντάξει δεν τολμούσα να φανταστώ ότι θα ‘χω τρία τμήματα στην Θεσσαλονίκη και δύο στην Αθήνα. Το Εργαστήρι μου είναι η καψούρα μου. Ζω την απόλυτη έμπνευση εξαιτίας τους. “Χάνομαι” όταν δένει η ομάδα και ταξιδεύουμε με κοινούς κώδικες”.\nΗ πόλη μου είναι το σπίτι μου, το καταφύγιό μου\nThere’s a lover in the story/\nBut the story’s still the same/\nThere’s a lullaby for suffering/\nAnd a paradox to blame/\nBut it’s written in the scriptures/\nAnd it’s not some idle claim/\nΜ.Σ.: “Ποια είναι η δική μου “πόλη”; Δεν ξέρω να σου απαντήσω. Μπορώ να σου πω ότι ο μικρόκοσμός μου είναι το σπίτι μου στην Αθήνα. Εδώ που το φτιάχνω όπως ονειρεύομαι, χωρίς να γυρνάω πολυθρόνες και τραπεζάκια τις νύχτες για να στρώσω το κρεβάτι μου. Η πόλη μου είναι το σπίτι μου, το καταφύγιό μου. Μια ωραία μουσική, το κρασί μου και τα λουλούδια μου που μεγαλώνουν. Την Αθήνα ακόμα δεν την ξέρω. Κινούμαι σ’ έναν μικρό χάρτη με τον σκύλο μου ή με λίγους, ήσυχα πράγματα και όπου έχει πράσινο, το αγαπώ κι εγώ κι ο Πάρης”.\nLike a worm on a hook/\nLike a knight from some old-fashioned book/\nI have saved all my ribbons for thee/\nIf I, if I have been unkind/\nI hope that you can just let it go by/\nΜ.Σ.: “Τι θα κάνω θεατρικά τον ερχόμενο χειμώνα; Μετά από δύο χρόνια στο θέατρο Πόρτα, ύστερα από την “Δίκη του Κ.” και τον “Καντίντ”, δεν σου κρύβω ότι λίγο φοβήθηκα. Όσο να πεις είχε μια ασφάλεια η ομάδα των υπέροχων συναδέλφων του Θωμά Μοσχόπουλου, γίναμε οικογένεια. Ήρθε όμως η όμορφη συνεργασία με τον Γιάννη Μόσχο που μου θύμισε πως δεν κατέβηκα για να βρω οικογένεια. Τώρα, όσον αφορά το κοντινό μέλλον, περίεργα πράματα συμβαίνουν… ακυρώνονται δουλειές που έκλεισα, έρχονται ταυτόχρονες προτάσεις, λίγο “φλερτάρω” με την τηλεόραση, θα κάνω μάλλον και μια ταινία… είναι και η Σχολή, τα Εργαστήρια! Ειλικρινά δεν ξέρω τι απ’ όλα!… Κάτι θέλει να μου πει το σύμπαν, θα το ακούσω με καθαρό μυαλό, όταν ανέβει “Η πόλη””.\nΝιώθω ότι ψάχνουμε - σαν άλλοι "Τρέπλιεφ"- νέες φόρμες. Εύχομαι να μην είναι εις βάρος των θεατών\nDance me to the children who are asking to be born/\nDance me through the curtains that our kisses have outworn/\nRaise a tent of shelter now, though every thread is torn/\nΜ.Σ.: “Δυστυχώς, δεν έχω πολύ ελεύθερο χρόνο για να δω θέατρο. Απ΄ όσα είδα όμως, νιώθω πως στις παραστάσεις τρέχουν δύο παράλληλες ιστορίες, μία του συγγραφέα και μία του σκηνοθέτη. Μα γιατί; Μία ιστορία δεν ήρθε να δει ο έρμος ο θεατής; Γιατί πρέπει να φύγει μπερδεμένος; Ιστορίες δεν είναι το θέατρο, με αρχή μέση και τέλος; Τον θυμάσαι τον “Τρέπλιεφ”, τον ήρωα στον “Γλάρο” του Τσέχωφ; Νιώθω ότι ψάχνουμε – σαν άλλοι “Τρέπλιεφ”- νέες φόρμες. Εύχομαι να μην είναι εις βάρος των θεατών”.\nΝα ξυπνούσαμε -λέει- ένα πρωί και να είχαν συγχωνευτεί όλα τα προφίλ μας στα social media σε ένα...!\nThey’re lining up the prisoners/\nAnd the guards are taking aim/\nI struggled with some demons/\nThey were middle class and tame/\nI didn’t know I had permission to murder and to maim/\nΜ.Σ.: “Αν γκρινιάζω; Κάποτε γκρίνιαζα πολύ. Τώρα παθαίνω κάτι χειρότερο… κατεβάζω ρολά. Απομονώνομαι. Δεν μπορώ… Κουράζομαι να βλέπω ανθρώπους να κάνουν ψέματα μες τα μούτρα μου. Κουράζομαι να βλέπω “ντίβες” στον χώρο μου. Κουράζομαι να βλέπω ανθρώπους που σκέφτονται μόνο την πάρτη τους. Μα τελοσπάντων αυτή η ρημάδα η κρίση δε μας ταρακούνησε καθόλου; Αν οι άνθρωποι εκφράζουμε το συναίσθημά μας επώδυνα και δεν καλουπωνόμαστε πίσω από μάσκες, γυαλιά και προσωπεία; Αχ…αχ… Να ξυπνούσαμε -λέει- ένα πρωί και να είχαν συγχωνευτεί όλα τα προφίλ μας στα social media σε ένα…! Ε, ρε σπίτια που θα έκλειναν! Κάποτε κρυβόμασταν πίσω από γυαλιά. Τώρα κρυβόμαστε πίσω από άπειρα προφίλ ή φατσούλες και ψεύτικα “χεχε” ή “χαχα”… Αυτό κι είναι φουλ ανώδυνο”!\nIn streams of light I clearly saw/\nThe dust you seldom see/\nOut of which the nameless makes/\nA name for one like me/\nI’ll try to say a little more/\nLove went on and on/\nUntil it reached an open door/\nThen love itself/\nΜ.Σ.: “Κεφάλαιο Έρωτας. Το πιο δύσκολο κεφάλαιο. Κοίτα τώρα, τι μου θύμισες; Σπίτι στην Εγνατία, Θεσσαλονίκη, μπαλκόνι, απ΄ τα πρώτα ραντεβού, απ’ αυτά που δε θες να πετάει τρίχα, να ‘σαι ατσαλάκωτος, με μούσι στο μοιρογνωμόνιο, άρωμα όλο το μπουκάλι, απαλή jazz, καλό κρασί, φωνή αισθαντική… και ξαφνικά τρελή βροχή απ’ το πουθενά, τρελή όμως! Έτσι για την αλλαγή κάτσαμε μες την βροχή. Και το ήπιαμε όλο το ρημάδι! Για πότε έσπασε ο πάγος κι έφυγε η αισθαντική φωνή … για πότε οι ευγένειες έγιναν γέλια! Το ωραιότερο ξέπλυμα, σιχτίρ, ωραία ήταν… Κεφάλαιο Έρωτας. Το πιο δύσκολο κεφάλαιο. Έχεις διαβάσει το «Όλια ψυχούλα μου» του Τσέχωφ; Ε, λοιπόν, επειδή μεγαλώνω αποφάσισα πως αυτή η κυρία είναι παράδειγμα προς αποφυγήν. Μπήκα λοιπόν στο κουκούλι μου μέχρι να γίνω “ολόκληρος” … γιατί μέχρι τώρα συνειδητοποιώ πως έψαχνα ό,τι δεν ήμουν. Τέσπα, μεγάλη ιστορία”…\n...κλαίω και γελάω με θράσος χωρίς να με νοιάζει αν με βλέπουν\nMagnified, sanctified, be thy holy name/\nVilified, crucified, in the human frame/\nA million candles burning for the love that never came/\n“Αν γελάω με τη καρδιά μου; Α, ναι, γελάω πολύ! Με οτιδήποτε δεν είναι δήθεν. Πολλά γέλια με τα παιδιά στο ΠΟΡΤΑ, πολλά όμως. Με την Κατερίνα την φίλη μου, με την Ηλέκτρα, με την Λίτσα, την Ειρήνη. Ξέρεις, με τους φίλους μου έχουμε επινοήσει χαρακτήρες… αυτοί λοιπόν, σε διάφορες συνθήκες που επινοούμε…άστα! Τώρα, με τι έκλαψα τελευταία;! Καταρχήν, να σου ξεκαθαρίσω ότι κλαίω και γελάω με θράσος χωρίς να με νοιάζει αν με βλέπουν. Έκλαψα που λες, στο ΜΕΤΡΟ, πρόσφατα, όπου ένας κύριος την ώρα που έρχονταν το όχημα, κρύφτηκε γρήγορα γρήγορα πίσω από έναν τοίχο, σκούπισε τα παπούτσια του μ’ ένα πανί, χτένισε γρήγορα τα -ήδη- χτενισμένα του μαλλιά και μπήκε στο ΜΕΤΡΟ για να ζητιανέψει”…\n...να θυμάμαι πως η δουλειά μου δεν είναι δα και η πιο σπουδαία του κόσμου\nThe light came through the window/\nStraight from the sun above/\nAnd so inside my little room/\n“3 Ιουνίου 1995. Ημέρα γενεθλίων. Το τραπεζάκι στο σαλόνι γύρισε, κόλλησε στον τοίχο, πάνω έχει γαριδάκια, πατατάκια, δρακουλίνια, πακοτίνια, εκείνα τα αχώνευτα τα λεπτά, τα αλμυρά τα πουράκια αλλά και τα άλλα τα γλυκά που τρώγονται πέντε -πέντε, κέικ από την μάνα και τυροπιτάκια κουρού, σταθερά γιορτινά εδέσματα στο πατρικό. Φοράω ένα μπεζ παντελόνι με τσάκιση μέχρι τις μασχάλες και μια άσπρη μπλούζα από μέσα, όπου η στάμπα κρύφτηκε – αναγκαστικά- και πέδιλα. Ναι, μέσα στο σπίτι παπούτσια, είναι γιορτή σήμερα. Κασέτες με τους Backstreet Boys, τον Θάνο Καλλίρη για διαγωνισμό χορού και μολύβια- σβύστρες για έπαθλο. Αναψυκτικά, μπαλόνια στα πολύφωτα, ενώ στο “πρόχειρο” δωμάτιο ήδη η θεία Βάσω, ο θείος Σίμος με λικέρ, πρώτο και δεύτερο κέρασμα όπου -σώνει και ντε- ήθελα να τα σερβίρω εγώ. Οι καλεσμένοι έρχονται και μαθαίνω ότι η μεγάλη μου η αδερφή, η Βαγγελίτσα μου ‘χει έκπληξη τούρτα, αλλά δεν χωράει στο ψυγείο μας λέει και την έβαλαν στο ψυγείο του κυρ -Βασίλη, Θεός σχωρέστον, ψιλικατζής, κι εκεί που χορεύαμε “το νου σου κύριε οδηγέ” -έλα, έλα, το θυμάσαι το τραγούδι- και οι αδερφές μου γελούσαν με θράσος που χόρευα με την Ειρήνη κι είχαμε γίνει κατακόκκινοι απ’ την ντροπή… έρχεται η τούρτα! Χριστέ μου! Μία τούρτα όση το τραπεζάκι του σαλονιού. Ένα ολόκληρο αεροδρόμιο με κανονικά μεταλλικά αεροπλανάκια! Τόσα, όσα τα παιδιά απ’ το πάρτυ, ένα για τον καθένα. Ομολογώ πως δεν κατάλαβα ποτέ γιατί τούρτα αεροδρόμιο, μα ήταν τόσο εντυπωσιακή! Μου έμειναν αυτά τα γενέθλια…Ιούνιος 2018; Τι περιμένω από μένα μεγαλώνοντας; Τι ονειρεύομαι, Γιώργο; Να λένε οι συνάδελφοι, ο Μιχάλης είναι καλός άνθρωπος και καλός ηθοποιός. Να ‘μαι έντιμος, να ‘μαι σωστός άνθρωπος… να θυμάμαι πως η δουλειά μου δεν είναι δα και η πιο σπουδαία του κόσμου. Ένας παραμυθάς είμαι, ok! Θέλω να μεγαλώνω με αξιοπρέπεια”…


1a.Ταξίδι στην Ελβετία, 28η Οκτωβρίου 2019\nΑΠΟ € 419\nΤαξίδι στην Ελβετία, 28η Οκτωβρίου 2019\nΕΚΔΡΟΜΗ ΣΤΗΝ ΕΛΒΕΤΙΑ ΜΕ ΑΠΕΥΘΕΙΑΣ ΠΤΗΣΕΙΣ ΓΙΑ ΒΑΣΙΛΕΙΑ Κ ΕΠΙΣΤΡΟΦΗ ΑΠΟ ΜΕΜΙΝΓΚΕΝ ΓΙΑ ΤΗΝ ΑΠΟΦΥΓΗ ΠΕΡΙΤΤΩΝ ΧΙΛΙΟΜΕΤΡΩΝ\nΈνα μοναδικό πρόγραμμα για να απολαύσετε τα μοναδικά τοπία της Ελβετίας, με τις πιο ιδανικές πτήσεις. Θα μαγευτείτε από το εντυπωσιακό αλπικό τοπίο, τις πανέμορφες λίμνες, τις κοσμοπολίτικες πόλεις με τις παραμυθένιες μεσαιωνικές γωνιές, τους καταπράσινους αμπελώνες που δίνουν εξαιρετικά κρασιά, το σιδηροδρομικό ταξίδι-εμπειρία ( Αλπικό τρένο) και φυσικά τη μοναδική γαστρονομία της περιοχής !\n1η ημέρα: ΠΤΗΣΗ ΓΙΑ ΒΑΣΙΛΕΙΑ – ΠΕΡΙΗΓΗΣΗ ΠΟΛΗΣ - ΖΥΡΙΧΗ\nΣυγκέντρωση στο αεροδρόμιο Μακεδονία. Έλεγχος εισιτήριων και απευθείας πτήση για τη Βασιλεία. Άφιξη και γνωριμία με το συνοδό μας, ο οποίος έχει πραγματοποιήσει το συγκεκριμένο ταξίδι επανειλημμένα, γνωρίζει τα μέρη, τις τοπικές παραδόσεις και τη νοοτροπία των κατοίκων. Ξεκινάμε την περιήγηση στην πιο βιομηχανοποιημένη πόλη της χώρας. Η Βασιλεία βρίσκεται στο σημείο γνωστό ως το τριεθνές, ακριβώς στα σύνορα με τη Γαλλία και τη Γερμάνια. Σημείο αναφοράς της, ο ποταμός Ρήνος, ο οποίος πηγάζει από τις νοτιοανατολικές Ελβετικές Άλπεις και συνεχίζει το ταξίδι του βόρεια μέχρι την Ολλανδία, όπου και εκβάλει στη Βόρεια θάλασσα μετά από μια πορεία 1320 χλμ. Από τα πιο σημαντικά αξιοθέατα είναι το κόκκινο δημαρχείο της Markplatz με τις αλληγορικές φιγούρες, και ο καθεδρικός ναός ο οποίος φτάνει το ύψος των 67 μέτρων σηματοδοτώντας το θρησκευτικό κέντρο της πόλης. Τέλος ακολουθούμε το πλακόστρωτο δρομάκι το οποίο μας οδηγεί στο μπαλκόνι του Ρήνου, όπου θα απολαύσουμε την θέα. Αποχωρώντας συνεχίζουμε για τη μεγαλύτερη πόλη της Ελβετίας, τη Ζυρίχη, που βρίσκεται στα βόρεια της Ελβετίας. Άφιξη και μεταφορά στο ξενοδοχείο μας. Τακτοποίηση στα δωμάτια. Το βράδυ χρόνος ελεύθερος για μια πρώτη γνωριμία με την πόλη\nΠρογευμα και ξεκινάμε τη γνωριμία με την την οικονομική πρωτεύουσα της Ελβετίας, όπου θα έχουμε το χρόνο να περιηγηθούμε στα πιο σημαντικά αξιοθέατά της. Πρώτος σταθμός στη βόλτα μας, θα είναι ο καθεδρικός ναός Φραουμίνστερ, ο οποίος χτίστηκε τον 13ο αιώνα. Ο εσωτερικός του διάκοσμος αποτελεί φόρο τιμής στον Μαρκ Σαγκάλ, χάρη στα περίτεχνα υαλογραφήματά του. Επόμενο σημείο αναφοράς μας είναι η εκκλησία του Αγίου Πέτρου. Ακολούθως θα θαυμάσουμε το Δημαρχείο, το οποίο κοσμείται στην πρόσοψή του από περίτεχνες ζωφόρους αλλά και τη μαρμάρινη πύλη με την επίχρυση διακόσμηση. Τελειώνοντας, χρόνος ελεύθερος στο κέντρο της πόλης. Μπορείτε να επισκεφθείτε τον πιο εμπορικό δρόμο της πόλης, την Μπανχοφστράσε, με τα πολυκαταστήματα (όπως το «Τζέλμολι»), τα κεντρικά γραφεία των τραπεζών, το Μουσείο Ρολογιού αλλά και τα αποτυπώματα διάσημων σταρ του κινηματογράφου. Το βράδυ σας προτείνουμε να επισκεφθείτε την περιοχή Niederdorf , όπου το βράδυ σφύζει από ζωή.\n3η ημέρα: ΖΥΡΙΧΗ - ΣΑΙΝΤ ΜΟΡΙΤΖ - ΝΤΑΒΟΣ (ΑΛΠΙΚΟ ΤΡΕΝΟ)\n4η ημέρα: ΗΜΕΡΗΣΙΑ ΕΚΔΡΟΜΗΜΟΝΤΡΕ – ΒΕΒΕ - ΛΩΖΑΝΗ – ΒΕΡΝΗ\nΠρόγευμα και μέσα από μια καταπληκτική εκδρομή, όπου θα θαυμάσουμε τα διάσημα αξιοθέατα της λίμνης Λε Μαν, θα καταλήξουμε στο «διαμάντι» της ελβετικής Ριβιέρας, το περίφημο Μοντρέ. Είναι πασίγνωστο για τους εκλεκτούς του επισκέπτες (όπως ο Λόρδος Βύρων, ο Τολστόι, αλλά και ο Φρέντι Μέρκιουρι), καθώς και για το διάσημο φεστιβάλ τζαζ μουσικής. Ελεύθερος χρόνος για φωτογραφίες με θέα τη λίμνη, καθώς και για τα ψώνια σας στις μπουτίκ του κέντρου του χωριού. Τελειώνοντας και περνώντας από τη λουτρόπολη Βεβέ, με την πανέμορφη Μεγάλη Πλατεία αλλά και την αποβάθρα Περντονέ, όπου κυριαρχεί το άγαλμα του Σαρλό, το οποίο υπενθυμίζει την παραμονή του Τσάρλι Τσάπλιν στην περιοχή, καθώς εδώ έζησε τα τελευταία 25 χρόνια της ζωής του, φθάνουμε στη Λωζάνη, το δεύτερο μεγαλύτερο αστικό κέντρο της λίμνης, αλλά και έδρα του Ολυμπιακού Μουσείου. Θα θαυμάσουμε τον καθεδρικό ναό του 13ου αιώνα. Ακόμα, θα δούμε το κάστρο Σεν Μερ, αλλά και την Πλατεία ντε λα Παλί, όπου βρίσκονται το Δημαρχείο της Λωζάνης και ο ναός του Αγίου Φραγκίσκου. Ελεύθερος χρόνος για φαγητό αλλά και φοντί σοκολάτας σε κάποιο από τα ζαχαροπλαστεία της πόλης. Στη συνέχεια αναχωρούμε για την ομοσπονδιακή πρωτεύουσα, τη Βέρνη. Κτισμένη σε μια απόκρημνη καμπή του ποταμού Άαρ με φόντο τις μεγαλειώδεις Άλπεις, αποτελεί το διοικητικό κέντρο της Ελβετίας. Με τους πλακόστρωτους δρόμους, τα σπίτια με τις κόκκινες στέγες και τις γραφικές προσόψεις, η παλιά πόλη της Βέρνης είναι το καλύτερο διατηρημένο ιστορικό κέντρο στην Ελβετία. Θα δούμε το καθεδρικό ναό και το περίφημο Πύργο του Ρολογιού. Τελειώνοντας, παίρνουμε το δρόμο της επιστροφής στο ξενοδοχείο μας.\n5η ημέρα: ΛΙΜΝΗ ΚΩΝΣΤΑΝΤΣΑ – ΠΤΗΣΗ ΕΠΙΣΤΡΟΦΗΣ\nΠρόγευμα νωρίς το πρωί και αμέσως μετά αναχωρούμε για την λίμνη της Κωνστάντσας, που βρίσκεται πάνω στα σύνορα με τη Γερμανία στις όχθες της λίμνης Μπόνζεε. Θα δούμε το άγαλμα της Ιμπέρια και θα περιηγηθούμε στα δρομάκια της Παλιάς Πόλης, όπου κυριαρχεί ο Καθεδρικός Ναός και η πλατεία της αγοράς. Τελειώνοντας, μεταφορά στο αεροδρόμιο και πτήση επιστροφής. Άφιξη στην πόλη μας με τις καλύτερες εντυπώσεις.


Ο πρίγκιπας Χάρι δεν είναι ο πρώτος: Ο Βασιλιάς Εδουάρδος εγκατέλειψε τον θρόνο για τα μάτια της Αμερικανίδας Γουάλις Σίμπσον - TheCaller\n10/01/2020 | 17:09\nΣεισμό στα βρετανικά Μέσα προκάλεσε η είδηση πως ο πρίγκιπας Χάρι και η σύντροφός του, Μέγκαν Μαρκλ αποφάσισαν να αποχωρήσουν από τα πριγκιπικά τους καθήκοντα.\nΩστόσο, ο πρίγκιπας Χάρι δεν είναι το πρώτο μέλος της βασιλικής οικογένειας που αποφάσισε να θυσιάσει τα βασιλικά του αξιώματα για χάρη της οικογενειακής του ευτυχίας. Στο παρελθόν, ο Βασιλιάς Εδουάρδος, θείος της Βασίλισσας Ελισάβετ και αδερφός του πατέρα της, Βασιλιά Γεωργίου, εγκατέλειψε το βασιλικό θρόνο για να ζήσει με την αγαπημένη του σύζυγό, προκαλώντας σφοδρές αντιδράσεις στην τότε συντηρητική αγγλική κοινωνία και σοβαρούς τριγμούς στη βασιλική οικογένεια. Λέγεται ότι η απόφαση του Βασιλιά Εδουάρδου υπήρξε η μεγαλύτερη κρίση που αντιμετώπισε το Παλάτι τον 20ο αιώνα.\nΠοιος ήταν ο βασιλιάς Εδουάρδος Η΄\nΕίχε τη φήμη του “playboy” και πολλές φορές “έσπαγε” το βασιλικό πρωτόκολλο με την άσωτη ζωή του. Είχε γεννηθεί το 1894 Γουάιτ Λοτζ του Ρίτσμοντ Παρκ και ήταν το πρώτο από τα έξι παιδιά του βασιλιά της Αγγλίας Γεωργίου Ε’. Ως διάδοχος του θρόνου έλαβε ανώτερη μόρφωση, φοίτησε στο ναυτικό κολέγιο στην Οξφόρδη και κατά τη διάρκεια του Α’ Παγκοσμίου Πολέμου υπηρέτησε στη Γαλλία, την Ιταλία και την Αίγυπτο.\nΚάθε του εμφάνιση συγκέντρωνε το ενδιαφέρον του Τύπου, από τον οποίο παρουσιαζόταν ως το πιο γοητευτικό και φιλικό μέλος της βασιλικής οικογένειας. Έτρεφε μεγάλη αγάπη για το γυναικείο φύλο και είχε αναρίθμητους δεσμούς με όμορφες γυναίκες της υψηλής κοινωνίας. Ήταν αρκετά λαοφιλής και μόλις ανέλαβε τον θρόνο η δημοτικότητά του εκτοξεύθηκε στα ύψη. Ωστόσο, ο Βασιλιάς Εδουάρδος την περίοδο εκείνη διατηρούσε δεσμό με την Αμερικανίδα, Γουάλις Σίμπσον με την οποία ήταν τρελά ερωτευμένος και ήθελε να την παντρευτεί, παρά τις αντιδράσεις της οικογένειας του και της Βρετανικής κοινωνίας. Το σκανδαλώδες παρελθόν της Σίμπσον αποτέλεσε τροχοπέδη για τον γάμο τους.\nΑν και είχε ευγενική καταγωγή και είχε μεγαλώσει σε ένα ευκατάστατο περιβάλλον η προγενέστερη ερωτική της ζωή δεν ήταν δυνατό να γίνει δεκτή από τη βασιλική οικογένεια. Χαρακτηριζόταν ως πανούργα και φιλόδοξη γυναίκα που είχε κάνει ήδη δύο γάμους και χειριζόταν τον Βασιλιά. Ο πρώτος της σύζυγος ήταν αξιωματικός του ναυτικού και πράκτορας των ΗΠΑ, αργότερα είχε δεσμό με τον κόμητα Γκαλεάτσι Τσιάνο, μετέπειτα γαμπρό του Μουσολίνι, και ο δεύτερος σύζυγος της ήταν ο επιχειρηματίας Ερνεστ Σίμπσον, τον οποίο χώρισε όταν γνώρισε τον Βασιλιά Εδουάρδο.\nΗ Σίμπσον και ο βασιλιάς Εδουάρδος απολάμβαναν την κοσμική ζωή, διασκέδαζαν σε πάρτι και ζούσαν τον έρωτά τους μακριά από τη Βρετανία. Από την έρευνα του FBI είχε προκύψει η σύνδεση της Σίμπσον με Ναζί αξιωματούχους κάτι που θορύβησε την ηγεσία της Βρετανίας και λέγεται πως αυτός ήταν ο λόγος που δεν δέχτηκαν ποτέ από τον δεσμό και ώθησαν τον Βασιλιά να εγκαταλείψει τον θρόνο του. Σημειώνεται επίσης ότι η Εκκλησία της Βρετανίας δε δεχόταν τα μέλη της Βασιλικής Οικογένειας να παντρευτούν με πρόσωπα διαζευγμένα, των οποίων οι πρώην σύζυγοι ήταν εν ζωή, όπως στην περίπτωση της Σίμπσον.\nΤον Νοέμβριο του 1936 ο βασιλιάς Εδουάρδος ζήτησε από τον Βρετανό πρωθυπουργό να παρακάμψουν τις τυπικές διαδικασίες και να μην αναγορευτεί βασίλισσα, ωστόσο κάτι τέτοιο δεν έγινε δεχτό. Μετά από σχεδόν τρία χρόνια δεσμού και έναν χρόνο βασιλείας, τον Δεκέμβριο του 1936, ο Βασιλιάς Εδουάρδος παραιτήθηκε από τον θρόνο για να ζήσει στο πλευρό της αγαπημένης του. Για πρώτη φορά στην ιστορία της βασιλικής οικογένειας, ο Βασιλιάς παραιτήθηκε προκειμένου να παντρευτεί μια Αμερικανίδα διαζευγμένη γυναίκα. Μετά την παραίτησή του έλαβε τον τίτλο του Δούκα του Γουίντσορ και το 1937 παντρεύτηκε την Γουάλις Σίμπσον, στη Γαλλία, όπου έζησαν το μεγαλύτερο μέρος της ζωής τους.\nΟ αδερφός του Γεώργιος ΣΤ΄, πατέρας της βασίλισσας Ελισάβετ, αναγορεύτηκε βασιλιάς και κλήθηκε να διαχειριστεί μια από τις κρισιμότερες στιγμές στην ιστορία της Βρετανίας, τον Β’ Παγκόσμιο Πόλεμο.\nΟύλωφ Πάλμε: Η δολοφονία του Σουηδού πρωθυπουργού που σόκαρε τον κόσμο- Η φιλία με τον Παπανδρέου\nΌταν ο ελληνικός λαός μετέτρεψε την κηδεία του Παλαμά σε μεγάλη αντιστασιακή εκδήλωση\n27 Φεβρουαρίου 1968: Ο Ανδρέας Παπανδρέου ανακοινώνει τη δημιουργία της οργάνωσης ΠΑΚ\n26 Φεβρουαρίου 2020: Όταν ο κορονοϊός μπήκε στη χώρα – Η ασθενής «0» στην Θεσσαλονίκη που ήρθε από Ιταλία\nΣαν σήμερα ο Νίκος Κοεμτζής σκότωσε με σουγιά 3 ανθρώπους και τραυμάτισε άλλους 7 για… ένα ζεϊμπέκικο


Πέραμα - Ζωοδόχος 2-3\n• Νίκη που ίσως της δώσει την ευκαιρία να διεκδικήσει την παραμονή της στα play-out πήρε η Ζωοδόχος μέσα στο Πέραμα με 2-3 σε ένα παιχνίδι που στην κυριολεξία έσπασε καρδιές.\nΜε τη νίκη αυτή η ομάδα του Λάζαρου Γιώτη είναι πάνω από τη ζώνη του υποβιβασμού αφού το Κουτσελιό ηττήθηκε 3-0 από τους Χουλιαράδες.\nΤο παιχνίδι ήταν γεμάτο φάσεις και σασπένς με την ομάδα της Ζωοδόχου να είναι αυτή που στην αρχή του αγώνα πίεσε χάνοντας ευκαιρίες.\nΣουτ του Σιώτα στο 10’ η μπάλα λίγο άουτ.\nΣτο 12’ ο Τσιος εκτέλεσε κόρνερ, κεφαλιά του Καρβούνη η μπάλα λίγο άουτ.\nΣτην επόμενη φάση στο 13’ ο Ανδρέου προσπάθησε έξω από την μεγάλη περιοχή να «κρεμάσει» τον Οικονόμου με την μπάλα να καταλήγει λίγο πάνω από το οριζόντιο δοκάρι.\nΣουτ του Ανδρέου στο 23’ έξω από τη μεγάλη περιοχή η μπάλα λίγο άουτ.\nΣτο 25’ εκτέλεση κόρνερ του Αναστασιάδη κεφαλιά του Τσίου η μπάλα λίγο άουτ.\nΚόντρα στη ροή του αγώνα τα Πέραμα κατάφερε σε τρία λεπτά να πετύχει δύο γκολ.\nΤο 1-0 έγινε στο 27’ όταν ο Φώτης βρέθηκε μόνος του απέναντι από τον Μπάτζιο και με πλασέ έστειλε τη μπάλα στα δίχτυα.\nΣτο 30’ ο Μπαρούτας κυνήγησε μια χαμένη μπαλιά πρόλαβε σχεδόν από τη γραμμή του άουτ να κάνει τη σέντρα και ο Φώτης με πλασέ έκανε το 2-0.\nΔοκάρι στο 33’ για το Πέραμα με σουτ του Ζήση.\nΝέο σουτ του Ζήση στο 39’ απέκρουσε ο Μπάτζιος.\nΗ Ζωοδόχος κατάφερε να μειώσει σε 2-1 στο 42’ με τον Ανδρέου να εκτελεί κόρνερ ο Οικονόμου υπό την πίεση του Σιώτα έχασε τη μπάλα με τον παίκτη της Ζωοδόχου να κάνει την κεφαλιά και τον Οικονόμου να προσπαθεί να αποκρούσει όμως ο βοηθός κ. Παπαδημητρίου έδειξε στον διαιτητή ότι η μπάλα είχε περάσει τη γραμμή.\nΣτο δεύτερο μέρος η Ζωοδόχος ήταν η ομάδα που είχε τη μερίδα του λέοντος στις ευκαιρίες.\nΣουτ του Αναστασιάδη στο 46’ απέκρουσε τη μπάλα ο Οικονόμου.\nΣτο 47’ σουτ του Ανδρέου μέσα από τη μεγάλη περιοχή η μπάλα λίγο άουτ.\nΝέο σουτ στο 48’ από τον Βλάχο έξω από τη μεγάλη περιοχή η μπάλα λίγο άιυτ.\nΜεγάλη ευκαιρία για το Πέραμα στο 51’ με τον Φώτη να βγαίνει απέναντι από τον Μπάτζιο αλλά να πλασάρει άουτ.\nΣτο 54’ ο Οικονόμου έχασε τη μπάλα από τα χέρια του από τον Δημητρίου που του την πήρε με το κεφάλι με τον τερματοφύλακα του Περάματος να υποστηρίζει ότι του έγινε φάουλ, ο Δημητρίου έκανε το σουτ, ο Οικονόμου απέκρουσε η μπάλα βρήκε το δοκάρι και ενώ είχε απομακρυνθεί ο Οικονόμου πήγε και έσπρωξε τον Δημητρίου με αποτέλεσμα ο διαιτητής να δώσει το πέναλτι και την κόκκινη κάρτα στον τερματοφύλακα του Περάματος.\nΤο πέναλτι εκτέλεσε στο 56’ εύστοχα ο Βλάχος ισοφαρίζοντας 2-2.\nΣτο 63’ ο Σιώτας με κεφαλιά έστειλε τη μπάλα στο οριζόντιο δοκάρι.\nΠλασέ του Φώτη στο 65’ η μπάλα λίγο άουτ.\nΣουτ του Τσολάκου στο 80’ απέκρουσε τη μπάλα ο Ζυκηρόπουλος.\nΣτο 85’ νέο σουτ του Τσολάκου και πάλι ο Ζυκηρόπουλος απέκρουσε σωτήρια.\nΤο γκολ για τη Ζωοδόχο ήρθε στο 87’ με τον Τσολάκο με ωραίο σουτ να κάνει το 2-3 μέσα σε έξαλλους πανηγυρισμούς.\nΔιαιτησία: Ντάρας (Παπαδημητρίου - Σιόντης).\nΠέραμα: Οικονόμου, Τσακανίκας Β., Τσακανέλης, Συμεωνίδης, Τσακανίκας Ι., Ζήσης, Φώτης, Οικονόμου Ι., Κουκοδήμος, Λισγάρας, Μπαρούτας (56’ Ζυκηρόπουλος).\nΖωοδόχος: Μπάτζιος, Παππάς (77’ Ζώης), Τσίος, Βλάχος, Καρβούνης, Ρούσης, Καμπέρης (61’Τσολάκος), Ανδρέου, Σιώτας, Αναστασιάδη, Δημητρίου.\nΑνατολή - Μέτσοβο 7-0\nΣε ένα παιχνίδι που δεν χωράει κριτική η Ανατολή σκόρπισε το Μέτσοβο επικρατώντας 7-0 κλείνοντας με τον καλύτερο τρόπο τις εντός έδρας αγωνιστικές της υποχρεώσεις για τη φετινή χρονιά και σηκώνοντας στο τέλος του αγώνα την κούπα της πρωταθλήτριας ομάδας στην Α’ κατηγορία για την αγωνιστική περίοδο 2018-19.\nΗ Ανατολή μπήκε φουριόζα στο ματς και μόλις στο 4’ ο Σκανδάλης με σουτ έκανε το 1-0.\nΑκολούθησαν δύο καλές ευκαιρίες στο 15’ και στο 21’ με τους Σκανδάλη και Θανάση να μην μπορούν να στείλουν τη μπάλα στα δίχτυα.\nΩστόσο στο 27’ ο Θανάσης με πλασέ κατάφερε να κάνει το 2-0.\nΛίγο αργότερα στο 32’ ο Σκανδάλης ανέβασε τον δείκτη του σκορ στο 3-0.\nΤο Μετσοβο στο 41’ διαμαρτυρήθηκε για πέναλτι σε χέρι του Φωλίνα με τον διαιτητή να συνεχίζει το παιχνίδι.\nΟ Σκανδάλης στο 50΄ έκανε ωραία ατομική προσπάθεια και σουτ που απέκρουσε ο Αγγέλης.\nΣουτ του Θανάση στο 51’ ο Αγγέλης απέκρουσε τη μπάλα.\nΣτο 53’ ο Γκούμας Ι. έδωσε την πάσα στον Θανάση και αυτός από κοντά δεν δυσκολεύτηκε να κάνει το 4-0.\nΟ Φίλιος Π. έκανε το σουτ στο 65’ με τον Αγγέλη να αποκρούει με τα πόδια.\nΔύο λεπτά αργότερα ο Φίλιος Γ. με σουτ έκανε το 5-0.\nΣτο 69’ η Ανατολή πέτυχε ένα πολύ όμορφο γκολ με τον Κατσίφα να βρίσκει με τακουνάκι τον Φωλίνα και αυτός με σουτ να κάνει το 6-0.\nΤο τελικό 7-0 διαμορφώθηκε στο 79’ όταν ο Σκανδάλης έδωσε την μπαλιά στον Φίλιο Γ. και αυτός με σουτ την έστειλε στα δίχτυα του Αγγέλη.\nΔιαιτησία: Μαγγιώρος (Ζιάκας-Γκέλης).\nΑνατολή: Διαμάντης, Γκούμας Κ., Φίλιος Γ., Μιχαηλίδης, Μπίζιος (46’ Δημακόπουλος), Κλιτσινάρης (46’ Φίλιος Π.), Σκανδάλης, Εμβραίζογλου, Θανάσης (55’ Κατσίφας), Φωλίνας, Γκούμας Ι.\nΜέτσοβο: Αγγέλης, Γεωργίου, Τσιόστας Χ., Γοδέβενος, Κέντρος, Τσιόστας Κ., Σταχούλης, Τσουλιάης Κ., Τσουλιάης Θ. (46’ Σιούτας), Παλαιοπάνος, Τρίτος (46’ Γκουντέβενος).\nΚατσικά - Νησί 2-2\n• Ισόπαλο τελείωσε το παιχνίδι ανάμεσα στην Θύελλα Κατσικάς και το Νησί με 2-2. Έτσι η Κατσικά ανέβηκε στους 57 βαθμούς αλλά υποχώρησε στην 4η θέση, ενώ το Νησί έφτασε μεν τους 32 αλλά το προσπέρασε στην ισοβαθμία η Κόνιτσα και όλα αναμένεται να ξεκαθαρίσουν την τελευταία αγωνιστική.\nΤο παιχνίδι ξεκίνησε κάτω από καταρρακτώδη βροχή με το τερέν να λασπώνει και να γίνεται βαρύ.\nΒέβαια αυτό ευνόησε την ομάδα του Νησιού, που στο 8΄ ο Πρέντζας εκτέλεσε φάουλ, ο Μάντζιος έδιωξε, η μπάλα στρώθηκε στον Μπίλη που με πλασέ έκανε το 0-1.\nΑπό εκεί και μετά η Κατσικά είχε την κατοχή της μπάλας αλλά δεν απείλησε ουσιαστικά.\nΑπό την άλλη το Νησί είχε μια πολύ καλή φάση στο 30΄ όταν ο Γκόντζος σούταρε διαγώνια αλλά η μπάλα πέρασε ελάχιστα άουτ, από το δοκάρι του Μάντζιου.\nΣτην επανάληψη οι γηπεδούχοι μπήκαν με διάθεση να ισοφαρίσουν και στο 48΄ τα κατάφεραν όταν μετά από εκτέλεση κόρνερ ο Νικολάου έκανε την κεφαλιά, ο Κοτσίνας προσπάθησε να διώξει αλλά έστειλε άθελα του την μπάλα στα δίχτυα της ομάδας του κάνοντας το 1-1.\nΤο Νησί προσπάθησε να βρει τους διαδρόμους για να προηγηθει ξανά στο σκορ και είχε ευκαιρίες στο 53΄ με τον Μπίλη στο 58΄ και το 64΄ με τον Πολύζο, που δεν ευδοκίμησαν.\nΑπό την άλλη η Θύελλα έβρισκε συνεχώς διαδρόμους και εφορμούσε στην αντίπαλη άμυνα χάνοντας μάλιστα δυο καλές ευκαιρίες να κάνει το 2-1 με τους Γιαννάκη και Παπαβασιλείου.\nΌτι δεν κατάφερε στα προηγούμενα λεπτά το κατάφερε στο 80΄ όταν ο Γιαννάκης δέχτηκε την μπάλα στην περιοχή πάσαρε στον Παπαβασιλείου και αυτός από κοντά έκανε το 2-1. Τέσσερα λεπτά αργότερα ήρθε η ισοφάριση όταν ο Γκόντζος με υποδειγματικό ψηλοκρεμαστό πλασέ έξω από την περιοχή διαμόρφωσε το τελικό 2-2.\nΔιαιτησία: Πάνος (Κολιός, Γεωργίου Χ.)\nΚατσικά: Μάντζιος, Νικολάου, Μάντζιος Β., Βαρτζιώτης, Καλογερόπουλος, Παπαβασιλείου, Γούλας Ν., Τάτσης, Γιαννάκης, Μαρούλης (75΄ Στέφος), Μπίνας (52΄ Γεωργούλης)\nΝήσι: Τσαμητρόπουλος, Ζαχαρόπουλος, Κονδύλης, Κουβάτης (80΄ Κάτσενός), Στογιαννης, Πολύζος, Μάτσιας, Πρέντζας, Μπίλης, Γκόντζος.\nΧουλιαράδες - Κουτσελιό 3-0\n• Την ήττα 3-0 γνώρισε το Κουτσελιό από τους Χουλιαράδες και μια αγωνιστική πριν το τέλος του πρωταθλήματος μπήκε στη ζώνη του υποβιβασμού.\nΣτο πρώτο μέρος το Κουτσελιό είχε την υπεροχή και έχασε ευκαιρίες για να ανοίξει το σκορ με πιο κλασική το δοκάρι στο 18’ με τον Τσέλιο.\nΣτο δεύτερο μέρος μετά το 60’ οι γηπεδούχοι ανέβασαν στροφές πέτυχαν τρία γκολ και δίκαια πήραν τη νίκη.\nΟι Χουλιαράδες στο 63’ κέρδισαν πέναλτι σε ανατροπή του Γρίβα από τον Κρανά, το εκτέλεσε ο Μιχάλης στέλνοντας τη μπάλα στα δίχτυα κάνοντας έτσι το 1-0.\nΣτο 68’ οι γηπεδούχοι διπλασίασαν τα τέρματα τους με τον Τραγουδάρα να δίνει στον Λάμπρου και αυτός με πλασέ έκανε το 2-0.\nΣτο 83’ ο Λώλης βγήκε στην αντεπίθεση και δεν δυσκολεύτηκε να κάνει το 3-0.\nΔιαιτησία: Μπόσιας (Πάνος Σ.-Γεωργίου).\nΧουλιαράδες: Βελτσίστας, Τόλης (57’ Λάμπρου), Κρανάς, Τσουμάνης, Μιχάλης, Πρέμος, Τσακμάκης (70’ Σκλιβανίτης), Γεράσης, Λώλης (84’ Σιόντης), Γρίβας, Τραγουδάρας (85’ Ζούμπας).\nΚουτσελιό: Μπαλαούρας, Δάσκαλος, Μητρογιάννης, Τσέλλιος, Κρανάς, Αναγνωστόπουλος, Ανδρέου, Θανάσης (68’ Γκεσούλης), Αλεξίου, Αγγέλης, Δημητρίου.\nΜουσιωτίτσα-Ελεούσα α.α. 0-3\nΠίνδος Κόνιτσας-Πράμαντα 2-0\nΚατσικά-Αετός Νήσου 2-2\nΠΑΣ Κράψης-Αγροτ. Αστέρας 2-1\n1. Ανατολή 73 94-15\n2. Αγρot. Αστέρας 62 75-36\n3. ΠΑΣ Κράψης 58 57-31\n4. Χουλιαράδες 58 56-25\n5. Ελεούσα 57 57-28\n6. Κατσικά 57 51-27\n7. Μικρασιάτες 49 42-42\n8. Καστρίτσα 41 52-38\n9. Μέτσοβο 40 49-60\n10. Πέραμα 39 39-43\n11. Πίνδος Κόνιτσας 32 30-39\n12. Αετός Νήσου 32 36-49\n13. Ζωοδόχος 24 26-46\n14. Κουτσελιό 23 22-66\n15. Πράμαντα 8 21-77\n16. Μουσιωτίτσα -9 5-90


Ευτυχείτε! 24/06/2020 | OPEN TV\nκαταχωρήθηκε: Τετάρτη 24 Ιουνίου 2020 13:45\nΗ πρώτη συνέντευξη της Ζενεβιέβ ως κριτής του GNTM, η νέα κόντρα στο J2US μεταξύ Δέσποινας Βανδή και Βίκυς Χατζηβασιλείου, τα spoiler για το Καφέ της Χαράς από τους πρωταγωνιστές της σειράς αλλά και οι αποκαλύψεις του Νίκου Κοκλώνη στα gossip θέματα της επικαιρότητας. Στο Ευτυχείτε μίλησαν αποκλειστικά οι πρωταγωνιστές του λαμπερού J2US, η ηθοποιός Δήμητρα Παπαδήμα, η πρώην παίκτρια του GNTM, Ασημίνα και ο Τζον από το Masterchef.\nΆδωνις Γεωργιάδης: Δίνουμε μάχη να αποφύγουμε το lockdownΠρέπει με σύνεση, ψυχραιμία και πειθαρχία να ακολουθήσουμε τα μέτρα. Αν τηρήσουμε τα μέτρα δεν θα έχουμε δεύτερο lockdown, τόνισε ο υπουργός Ανάπτυξης... Νέο ερωτικό βίντεο κυκλοφόρησε με την Χριστίνα του Big BrotherΝέο ροζ βίντεο με την Χριστίνα του Big Brother και τον πρώην της κυκλοφόρησε στο διαδίκτυο. The booth 24/09/2020Οι σχέσεις, οι επανασυνδέσεις και ερωτικές συνευρέσεις των τηλεθεατών «πέφτουν» στον σχολιασμό των κοριτσιών του The booth. The Booth 23/09/2020Προβλήματα σχέσεων με πρώην, η κόρη που ανακάλυψε πως οι γονείς της πρωταγωνιστούν σε σάιτ πορνό, ζητήματα επανασύνδεσης, αλλά και ονοματολογίας ήταν...\nΕυτυχείτε! 03/07/2020Φινάλε για τη σεζόν με πολλές εκπλήξεις, αγαπημένους καλεσμένους και κλίμα χαράς και συγκίνησης, έκανε η εκπομπή «Ευτυχείτε» με την Κατερίνα... Ευτυχείτε! 01/07/2020Η πρόβα νυφικού της Ανθής Βούλγαρη η οποία έφερε το προσκλητήριο στην… κουμπάρα της, Κατερίνα Καινούργιου και η ξινίλα της Μαρλέν για τη Μαρία Μπέη... Ευτυχείτε! 02/07/2020Η τελευταία εκπομπή της Ελένης Μενεγάκη, οι δηλώσεις της και το πλατό της που γέμισε με δάκρυα αλλά και ο σχολιασμός του Γρηγόρη Γκουντάρα για την... Ευτυχείτε! 30/06/2020Η Κατερίνα Καινούργιου υποδέχτηκε την Βίκυ Χατζηβασιλείου και μίλησαν για το J2US, Βίκυ Καγιά, Πένυ Σκάρου, Γιάννης Τάσσιος, Δημήτρης Μπέλλος και...


Ισχυρά είναι τα μέτρα ασφαλείας στη Λαμία λόγω της ομιλίας του πρωθυπουργού Αλέξη Τσίπρα στην πλατεία Πάρκου ενόψει αναμέτρησης σε ευρωεκλογές και αυτοδιοικητικές εκλογές.\nΟ πρωθυπουργός συνεχίζει τις προεκλογικές του ομιλίες στην επαρχία.\nΛίγο αργότερα από την προγραμματισμένη έναρξη ομιλίας του κ. Τσίπρα, και μερικά μέτρα απόσταση στην πλατεία Διάκου, υπάρχει προεκλογική εκδήλωση της Νέας Δημοκρατίας με ομιλητές τον υποψήφιο ευρωβουλευτή Στέλιο Κυμπουρόπουλο και τον υποψήφιο βουλευτή Φθιώτιδας Γιάννη Οικονόμου.\nΤο κέντρο της Λαμίας αναμένεται να γεμίσει αστυνομικούς, οι οποίοι θα βρίσκονται διασκορπισμένοι κατά μήκος όλης της διαδρομής του πρωθυπουργού ως το κέντρο της πόλης. Από τις πρώτες ώρες που επισημοποιήθηκε η προεκλογική ομιλία του πρωθυπουργού στη Λαμία, ένστολοι και μη ανώτεροι αξιωματικοί της αστυνομίας επιθεώρησαν το χώρο συγκέντρωσης και συζήτησαν για τα μέτρα ασφαλείας.\nΣύμφωνα με το ρεπορτάζ του lamiareport.gr, επτά διμοιρίες των ΜΑΤ περιφρουρoύν την ομιλία του πρωθυπουργού.\nΑπαγόρευση της κυκλοφορίας των οχηµάτων


Κοίτα στα μάτια τη στιγμή – 31 ebdomades\n«Ποιος το λέει;» το ρωτώ, για να λάβω την ίδια απάντηση με την ίδια σιγουριά. «Τα μωρά δεν φορούν γυαλιά!». Εσύ του γελούσες, αλλά εγώ σε πήρα αγκαλιά και φύγαμε. Πήγαμε στο γηπεδάκι του σχολείου δίπλα. Κάθε μου βήμα και μία σκέψη:\n«Τι κατάλαβε από αυτό που συνέβη;»\n«Τι θα συμβεί, όταν πάει στο σχολείο;»\n«Κι αν του κλέψουν τα γυαλιά του;»\n«Πώς βλέπει κανείς με 12 βαθμούς μυωπία (προωρότητας);»\n«Να πάρει, γιατί γέννησα τόσο πρόωρα; Αφού πρόσεχα τόσο πολύ!»\nΟι σκέψεις θα συνεχίζονταν, αν ο γιος μου δεν με τραβούσε απότομα προς την κερκίδα. Άρχισε να ανεβαίνει τα ψηλά για κείνον τσιμεντένια σκαλοπάτια με φόρα, τρέχοντας σχεδόν. Ένα κορίτσι του σχολείου με κόκκινα μαλλιά τού είχε χαμογελάσει και εκείνος έτρεξε γελαστός προς το μέρος της. Γελαστό μου παιδί. Αυτό μόνο θέλω από κείνον, αυτό ήθελα πάντα προτού καν γεννήσω. Να χαμογελά και στα δύσκολα ακόμη, με πείσμα όπως και εγώ όταν ήμουν παιδί.\nΘυμήθηκα τότε που επί μήνες ξεκινούσα κάθε μέρα για την καθιερωμένη μας συνάντηση στη ΜΕΝΝ. Μία από τις μέρες αυτές είδα έξω από το σπίτι ένα λουλούδι που είχε φυτρώσει ανάμεσα στις τσιμεντένιες πλάκες, δίπλα στην υδρορροή. Σκέφτηκα πως έτσι κάπως είναι και η ζωή.\nΗ σκέψη μου διακόπηκε πάλι (τουλάχιστον αυτή τη φορά ήταν θετική, κάτι είναι κι αυτό!). Το κορίτσι ξεκίνησε να φύγει παρέα με τις φίλες της και ο γιος μου άρχισε να κατεβαίνει, τρέχοντας πάλι, τα επικίνδυνα σκαλιά. «Να είσαι παρούσα, με όλες τις αισθήσεις σου, σαν να εξαρτώνται όλα από αυτή τη στιγμή», σκέφτομαι την ίδια στιγμή που σε κείνον λέω: «Πρόσεχε!».\nΑυτή τη φορά τον τραβώ εγώ από το χέρι. Πρέπει να επιστρέψουμε στο σπίτι. Στο δρόμο όμως του υπόσχομαι ότι θα σταματήσουμε στο παρκάκι και θα κόψουμε όσα φύλλα και λουλούδια θέλει και στο τέλος θα τα μετρήσουμε. Και στο παιδί που κρύβεται μέσα μου, υπόσχομαι ότι θα προσπαθώ όσο γίνεται να αφήνω στην άκρη το γονιό-εαυτό μου και να ζω την κάθε στιγμή, χωρίς δεύτερες, τρίτες και τέταρτες σκέψεις. Και πως, ακόμη και όταν αυτές έρχονται, θα τις αφήνω να περνούν χωρίς να τις (με) κρίνω. Ποιος ο λόγος εξάλλου; Δυνητικά υπάρχουν τόσοι να με κρίνουν, αυτοί που συνάντησα ή θα συναντήσω στη ζωή μου και αυτοί ακόμη που θα διαβάσουν ως το τέλος το κείμενό μου… Τώρα που το σκέφτομαι αυτή είναι μία ακόμη σκέψη, οπότε σταματώ εδώ!\n*Η τεχνική του Mindfulness – ελληνιστί Ενσυνειδητότητα – αναφέρεται στο βίωμα της κάθε στιγμής και στην αναχαίτιση δεύτερων και τρίτων σκέψεων που συχνά μας προκαλούν άγχος και στενοχώρια.\nπρόωρο,παιδική χαρά,συναισθήματα,σκέψεις,γυαλιά μυωπίας,μυωπία,Mindfulness


Βέλιτς: «Όλοι μας είχαν ξεγραμμένους...» - Νέα Κρήτη\nΒέλιτς: «Όλοι μας είχαν ξεγραμμένους...»\nΗ Επισκοπή έχει ήδη στο μυαλό της τα πλέι άουτ, αλλά πριν από αυτή τη σειρά των αγώνων υπάρχουν και οι δύο τελευταίες αναμετρήσεις για το πρωτάθλημα του Νότιου Ομίλου.\nΤην Κυριακή (29/3) η ομάδα του Γιάσμινκο Βέλιτς θα υποδεχθεί τον Απόλλωνα, σε μια δύσκολη αποστολή για τους παίκτες του, ωστόσο ο Βόσνιος προπονητής θεωρεί το ματς με την «Ελαφρά Ταξιαρχία» ως μια καλή ευκαιρία για να βελτιώσουν περισσότερο την απόδοσή τους οι ποδοσφαιριστές του και να παίξουν απελευθερωμένα.\n«Αντιμετωπίζουμε μια ομάδα κορυφής, μια ομάδα που έχει διαφορετικούς στόχους από μας, τη στιγμή που έχουμε κάνει ως σύνολο μια μεγάλη προσπάθεια –και οι ποδοσφαιριστές μου αξίζουν πολλά συγχαρητήρια- για να φτάσουμε σ’ αυτό το σημείο. Και υπενθυμίζω ότι όλοι μας είχαν ξεγραμμένους πριν από ενάμισι μήνα. Από κει και πέρα, μαζί με το παιχνίδι για μας ξεκινάει από τώρα η σειρά των πλέι άουτ, αρχής γενομένης με τον αγώνα απέναντι στον Απόλλωνα. Είναι ευκαιρία για μας να βελτιωθούμε κι άλλο. Να επεκτείνουμε το όριά μας και θα κοιτάξουμε στον αγώνα να παίξουμε απελευθερωμένοι ως ένα βαθμό», δήλωσε ο Βέλιτς στην επίσημη ιστοσελίδα του συλλόγου.


Ο μοιραίος, μπουρδολόγος, Γεραπετρίτης!\nΟ Μ. Φουρθιώτης, το κάζο Ζαγοράκη, η υπονόμευση υπουργών και οι τυχοδιώκτες του Διαδικτύου\nΣτην αρχή, όταν τον γνωρίσαμε με την ανάληψη της εξουσίας από τη Νέα Δημοκρατία, ο Γεραπετρίτης μας έδωσε την εντύπωση ενός ακόμη μπουρδολόγου!\nΠολλά λόγια, συνήθως στρογγυλεμένα, ακατάσχετο μπλα μπλα και προτάσεις χωρίς καμία ουσία!\nΤην πρώτη φορά που τον παρακολούθησα στην τηλεόραση ήταν στη «Δίκη» του Θωμαΐδη στο Open!\nΚαι εκεί συνειδητοποίησα με την πρώτη πόσο λίγος είναι, ένας ακόμη δημοσιοσχεσίτης της σειράς που δεν θα τολμήσει ποτέ να βάλει τα στήθια του μπροστά για τον Μητσοτάκη ή την κυβέρνηση.\nΑλλά θα επιδιώξει διαπλοκικές ισορροπίες ανάμεσα στα συμφέροντα, υποτιμώντας αρχές, αξίες και θεσμικές θέσεις, βάζοντας σε δεύτερη μοίρα το δίκαιο, το κοινό καλό!\nΕσχάτως ο Γεραπετρίτης αναδείχθηκε στην επικαιρότητα λόγω Μένιου Φουρθιώτη και αστυνομικής προστασίας, καθώς θεωρείται ως το πρόσωπο στο Μαξίμου με το οποίο επικοινώνησε ο παρουσιαστής και εκδότης (!!!!!!) και το οποίο τελικά ενήργησε με παρέμβαση στο Υπ. Προστασίας του πολίτη!\nΔυστυχώς, η παρουσία του Γεραπετρίτη βαραίνει το κλίμα στο Μαξίμου και εκθέτει την κυβέρνηση και τον πρωθυπουργό με τις πράξεις και τις ενέργειες του.\nΠέραν πάσης αμφιβολίας ο Γεραπετρίτης ευθύνεται ακέραια για το κάζο Ζαγοράκη στην ΕΠΟ!\nΗ κυβέρνηση διασύρθηκε από μια χούφτα βλάχο προέδρους ενώσεων οι οποίοι ετσιθελικά επέβαλαν τη βούληση τους.\nΚαι σαν να μην φθάνει αυτό, είναι ο Γεραπετρίτης εκείνος που εσχάτως βγαίνει στα κανάλια παριστάνοντας τον λοιμωξιολόγο και εξαγγέλει πότε θα ανοίξουν τα σχολεία και η εστίαση!\nΥπό αυτό το πρίσμα η κυβέρνηση και ο πρωθυπουργός θα πρέπει να αντιληφθούν ότι ο αξιότιμος κύριος υπουργός του Μαξίμου τους εκθέτει ανεπανόρθωτα σε μια κρίσιμη και καθοριστική συγκυρία.\nΚαι δυστυχώς δεν είναι μόνο οι αμπελοφιλοσοφίες του, ούτε οι παροιμιώδεις γκάφες του.\nΔιότι πέραν και της προνομιακής σχέσης που διατηρεί με διαπλεκόμενα συμφέροντα, ο κύριος Γεραπετρίτης υπονομεύει εντέχνως το έργο και υπουργούς της κυβέρνησης, σε συνεννόηση με τυχοδιώχτες «δημοσιογράφους» του Διαδικτύου, οι οποίοι ξαφνικά νομίζουν ότι έγιναν νταβατζήδες όλων των κυβερνήσεων και όλων των καταστάσεων!\nΑλλά δυστυχώς, δεν φταίνε αυτοί οι φαντασμένοι δύστυχοι γλείφτες που ως χωριάτες πήραν θάρρος και ανέβηκαν στο κρεβάτι, αλλά εκείνοι που τους το έδωσαν το θάρρος, μην υπολογίζοντας και μη συνεκτιμώντας τη διαδρομή τους…\nΕτικέτες: Γιώργος ΓεραπετρίτηςΘοδωρής ΖαγοράκηςΜένιος Φουρθιώτης


Το γκολ του Χατζηγιοβάνη «μιλάει» για τον φετινό Παναθηναϊκό | Leoforos.gr\n30 Σεπτεμβρίου 2018 12:40\nΤΟ ΓΚΟΛ ΤΟΥ ΧΑΤΖΗΓΙΟΒΑΝΗ «ΜΙΛΑΕΙ» ΓΙΑ ΤΟΝ ΦΕΤΙΝΟ ΠΑΝΑΘΗΝΑΪΚΟ\nΟ τρόπος που έβαλε το κεφάλι του στη… φωτιά ο νεαρός δείχνει και τη συνολική φιλοσοφία που έχουν όλοι στον Παναθηναϊκό.\nΆπαντες περίμεναν πως θα αντιδράσει ο Παναθηναϊκός όταν θα… στραβώσει ένα παιχνίδι, όταν δεν θα πάρει κεφάλι από νωρίς στο σκορ, όταν θα βρει απέναντί του καλύτερη ομάδα από αυτές που είχε αντιμετωπίσει μέχρι τώρα. Πήραν τις – εμφατικές – απαντήσεις τους όλοι και πάμε παρακάτω. Ο Γιώργος Δώνης και τα παιδιά του, φροντίζουν να… βουλώνουν στόματα. Κόντρα στις προβλέψεις, κόντρα ακόμα και σε όσα είχαμε δει σε κάποια φιλικά κι είχαμε κι εμείς αρχίσει να αμφιβάλουμε για το πόσο θα αντέξει αυτή η ομάδα έτσι όπως φρόντισε η ίδια της η διοίκηση να διαμορφωθεί το ρόστερ και το ποιοτικό της επίπεδο, είναι εδώ και κάνουν πορεία πρωταθλητισμού στα πέντε πρώτα ματς του πρωταθλήματος. Όχι τεράστιο δείγμα, αλλά όχι και αμελητέο. Δεν είναι κακό να παραδεχόμαστε πως ο Έλληνας τεχνικός κι οι παίκτες του μας διέψευσαν με τον πλέον ευχάριστο τρόπο. Το αντίθετο. Είναι αυτό που θέλουμε να συνεχίσει να γίνεται. Να είναι κάθε εβδομάδα Παναθηναϊκός… όπως πρέπει να είναι!\nΟ Παναθηναϊκός, λοιπόν, μπορεί να μην έχει την υψηλή ποιότητα που όλοι θα θέλαμε, έχει όμως όλα τα άλλα στοιχεία που πρέπει να υπάρχουν σε ένα κλαμπ με την ιστορία, το μέγεθος και το όνομά του. Υπεροχή μέσα στο γήπεδο, ποδοσφαιρικό εγωισμό, αίσθημα ανωτερότητας απέναντι σε κλαμπ που έρχονται πλέον να «κλέψουν» αποτέλεσμα και όχι να το διεκδικήσουν. Ο Παναθηναϊκός έφτασε απέναντι σε μια από τις πιο καλοδουλεμένες και σκληρές ομάδες του πρωταθλήματος στο σημείο να έχει 82% κατοχή και οκτώ τελικές στο τέρμα, έναντι μόλις μιας του αντιπάλου που κατέληξε στα δίχτυα του γιατί ο Τζήλος δεν έδωσε το καθαρό φάουλ του Κρίζμαν στον Διούδη.\nΗ φιλοσοφία που έχει περάσει ο Δώνης στην ομάδα του είναι τέτοια, που αρμόζει σε κανονικό Παναθηναϊκό. Στο παιχνίδι με τον ΠΑΣ Γιάννινα, αυτό αποτυπώθηκε πλήρως στη στιγμή της ισοφάρισης. Ο φοβερός και τρομερός φέτος Τάσος Χατζηγιοβάνης, έχει κάνει την κίνηση στο πρώτο δοκάρι. Ο Κουλιμπαλί σεντράρει και ο νεαρός εξτρέμ τρώει… χόρτο, περνώντας το κεφάλι του «ξυστά» από την προβολή του αντιπάλου, για να στείλει τη μπάλα στο πλεκτό! Μια φάση που ο Χατζηγιοβάνης των προηγούμενων ετών – με βάση αυτά που βλέπαμε – δεν θα είχε μπει καν στον κόπο να διεκδικήσει εκεί που πήγε η μπάλα και θα έβγαζε απογοήτευση. Τώρα, όμως, μπήκε στη… φωτιά και στη συνέχεια η κατάληξη ήταν το γκολ που τον έστειλε στο «πέταλο» για να πανηγυρίσει με την καρδιά και την ψυχή του.\nΗ αλλαγή στη συμπεριφορά του συγκεκριμένου παιδιού είναι ένα μόνο παράδειγμα. Υπάρχουν πολλά, μικρά και μεγάλα, μέσα σε κάθε παιχνίδι από τα πέντε που έχει δώσει μέχρι τώρα ο Παναθηναϊκός που σε κάνουν να είσαι ακόμα πιο αισιόδοξος για το μέλλον. Κι ακόμα πιο σίγουρος πως αυτά τα παιδιά και τον προπονητή τους θα πρέπει να τα στηρίξεις με ακόμα περισσότερο πάθος και δύναμη, όταν θα έρθει και μια «στραβή», γιατί δεν γίνεται να κάνει 30 στα 30 καμία ομάδα στον πλανήτη. Δεν τα καταφέρνουν ομάδες που κοστίζουν όσο όλες οι ελληνικές μαζί, ούτε ομάδες που είχαν όλο το σύστημα να δουλεύει για χάρη τους. Με αυτό το γκολ σήμα κατατεθέν της «μαχητικής ψυχής» του Παναθηναϊκού του Δώνη, κερδήθηκε το πρώτο «κανονάκι» για το «τριφύλλι» σε ό,τι αφορά το «τι κάνουμε όταν το πράγμα δεν πάει καλά» και πάμε για άλλα…\nΥΓ. Αυτός ο Μακέντα κάτι κάνει τελικά ε; Το ψιλό… ξέρει το τόπι…\nΥΓ2. Το μόνο που πρόσφερε ο «Ζορμπάς» τελικά, ήταν το να βγει σύνθημα με τη λέξη Πειραιάς. Του άξιζε αφού κράτησε στο σπίτι άδικα χιλιάδες Παναθηναϊκούς που έχασαν την ανατροπάρα…\nΥΓ3. Υπερβάλλοντα… Τζήλο έδειξε ο διαιτητής στο να ακυρώνει τα γκολ του Κουρμπέλη. Σωστές αποφάσεις, αλλά μάλλον τις έπαιρνε μόνο όταν αφορούσαν τον Παναθηναϊκό. Αν άρχισαν, πάντως, να φοβούνται και τα πιτσιρίκια… τότε ο Δώνης κάτι έχει κάνει καλά. Πολύ καλά…


Blog #8 – Snapchat αγάπη μου! | Ι LOVE STYLE\nBlog #8 – Snapchat αγάπη μου!\nΤο snapchat είναι η νέα μου αγάπη, το νέο μου κόλλημα, το νέο μου παιχνίδι και το νέο μου κάψιμο! Είναι όλα αυτά, μπορείς να το χαρακτηρίσεις όπως θες. Μπορεί να υπάρχει σαν application από το 2012 (γιατί την έχω κάνει την έρευνά μου… Θενκς Wikipedia), ωστόσο εγώ το ανακάλυψα ή μάλλον οι φίλοι μου το ανακάλυψαν και με ζάλισαν να το “κατεβάσω” κι εγώ πριν από μερικές εβδομάδες.\nΑνήκει κι αυτό λοιπόν στην υπέροχη και “διαβολική” οικογένεια των social media, που όσο πάει αυξάνεται και πληθύνεται και ωριμάζει ακόμη περισσότερο τον εθισμό μας.\nΗ σχέση μου με το snapchat πέρασε από διάφορα στάδια. Το πρώτο ήταν εκείνο της άρνησης. Όταν δηλαδή οι κολλητές μου το χρησιμοποιούσαν φανατικά, από εμένα ακούγονταν διάφορες ατάκες του τύπου: “Σιγά μην κατεβάσω αυτή τη βλακεία” ή το κάργα ειρωνικό “Α, εγώ δεν έχω τόσο ελεύθερο χρόνο να κάνω βίντεο” και άλλα διάφορα που ήρθε το παρόν να με διαψεύσει και να με ρεζιλέψει σε όλη την snapchatπαρέα!\nΤο δεύτερο στάδιο ήταν το download. Δεν ήξερα όχι μόνο πώς να το χειρίζομαι αλλά έψαχνα να βρω αυτά τα διάφορα ζωάκια που έπαιρναν τη μορφή μου, που βγάζουν γλωσσίτσες για να τις ανεβάζω μετά στο instagram, λες και το snapchat δεν λειτουργούσε από μόνο του. Και αφού μίλησαν μαζί με τις ήδη μυημένες φίλες μου ένα εκατομμύριο φορές πώς να τα κάνω όλα αυτά, δειλά δειλά άρχισα να το χρησιμοποιώ.\nΤο τρίτο και τελειωτικό χτύπημα σε αυτήν τη σχέση ήρθε πριν μερικές ημέρες. Δεν ξέρω τι έπαθα, δεν ξέρω από πού πηγάζει όλος αυτός ο παλιμπαιδισμός (γιατί περί αυτού πρόκειται) δεν έχω σταματήσει να το χρησιμοποιώ και να snapάρω όσες ώρες είμαι ξύπνια! Και μάλιστα, έχω αρχίσει να μιλάω σαν τη μελισσούλα και το αρκουδάκι (είναι τα καινούργια φίλτρα που τροποποιούν τη φωνή). Και είναι κολλητικό για τους γύρω σας (γκουχου γκούχου… για κάποιους χτυπά η καμπάνα)!\nΤο λογικό, γνωρίζοντάς με καλά, σε μερικές εβδομάδες (και πολύ λέω) θα το έχω βαρεθεί! Αυτό ελπίζω αλλιώς με βλέπω να τρέχω σε ψυχολόγο, εξιδεικευμένο σε εθισμούς από τα social media! Μέχρι τότε όμως ελάτε να γίνουμε φίλοι! Μπορείτε να με βρείτε με το snap name μου: stellitsageo\nΠάρτε μία γεύση από τα snapchat μου. Τα αγαπημένα μου είναι τα solo που κάνω ακούγοντας ραδιόφωνο. Να ξέρετε, δέχομαι και παραγγελιές!


ΑΝΑΓΝΩΣΕΙΣ: Η Ιστορία του κακού\nΟι δακτύλιοι του Κρόνου (εκδόσεις Άγρα) του W. G. Sebald είναι μια Ιστορία του κακού ανάλογη με την Ιστορία της τρέλας του Φουκώ\nΣτο μυθιστόρημα αυτό, ο γερμανός συγγραφέας, αντιμέτωπος με έργα καταστροφής και εκμηδένισης ενός πανίσχυρου και μαζί ανίσχυρου κακού, μεταδίδει σε πρώτο πρόσωπο τη δική του εμπειρία, υιοθετώντας την προοπτική του πουλιού που βλέπει από ψηλά τα πράγματα των ανθρώπων, ώστε να έχει τη σύνολη θέα τους.\nΣτα δέκα κεφάλαια του βιβλίου, ο Ζέμπαλντ αφηγείται τις διαδρομές που κάνει στην Ανατ. Αγγλία, αναζητώντας τα σημάδια που άφησαν πραγματικές καταστροφές, μέσα στην φύση και μέσα στην ιστορία. Ανοίγει, έτσι, με τη μνήμη και τη φαντασία, ομόκεντρους κύκλους σε ολοένα μεγαλύτερη ακτίνα, έτσι ώστε από το ορμητήριό του στην Ανατ. Αγγλία, να μεταφέρει τον αναγνώστη στο Βελγικό Κονγκό των αρχών του 20ού αιώνα, στην Κίνα του β΄ μισού του 19ου αιώνα, στις Δυτικές Ινδίες, και όπου αλλού εντοπίζει, μέσα από έρευνες, έργα εκμηδένισης και θανάτου. Ο αναγνώστης γίνεται, έτσι, μάρτυρας του κακού που διέπραξαν πρόσωπα που διασώζονται σε μαρτυρίες και αρχειακό υλικό.\nΗ ορμή, όμως, του θανάτου που κατακυριεύει την Φύση και την Ιστορία, ανοίγει τον δρόμο για την ορμή του έρωτα και της δημιουργίας. Έτσι, οι ιστορίες του κακού στην Φύση και την Ιστορία διανθίζονται από τις υπαρξιακές και ερωτικές περιπέτειες συγγραφέων (Ντιντερό, Σατωμπριάν, Κόνραντ κ.ά.), όπως και από πράξεις, ασχολίες, τρόπους ύπαρξης πραγματικών, άγνωστων σε εμάς προσώπων, που ο συγγραφέας ζωντανεύει, έχοντας διαβάσει τις πραγματείες, τα ημερολόγια ή τις επιστολές τους ή αναθυμούμενος στιγμές που μοιράστηκε μαζί τους, στα χρόνια της ζωής του στην Αγγλία.\nΣυναντούμε, έτσι, στις σελίδες του βιβλίου, ανθρώπους που εναντιώθηκαν στο κακό, υπερασπιζόμενοι μέχρι θανάτου αθώα θύματα, ή που αφοσιώνονται στην καλλιγραφία, στην εκμάθηση γλωσσών, στην εκπόνηση λεξικών, στο γράψιμο ημερολογίων, στις κατασκευές μόντελιν, στην ανθοκομική, στη δενδροφύτευση, στη διδασκαλία ή στην λογοτεχνική συγγραφή κ.α., μέσα σε συνθήκες εντατικής παραγωγικής και εμπορικής δραστηριότητας που προήγαγε ο καπιταλισμός από τον 17ο αιώνα και μετά, με την σπάνι και την πλησμονή να εισδύουν η μία στην άλλη και να γίνονται ένα. Καθώς ο συγγραφέας μας θέτει το ζήτημα της ελευθερίας στη συνάρτηση της με το ζεύγμα καλού-κακού, έρχεται στο προσκήνιο η ηθική που θέσμισε η Δύση, τους τρεις τελευταίους αιώνες\nΣε αντίστιξη με την αρχαιοελληνική ηθική, που συνάγει τις αντιλήψεις της για το αγαθό και το δίκαιο από την κοσμική τάξη όπως την όριζαν η αρχαία φυσική και η μεταφυσική, η Δύση, τον 18ο αι., μη μπορώντας να σκεφτεί το αγαθό με βάση τη μηχανιστική σκέψη και το μηχανιστικό κοσμοείδωλο που την δέσμευε, ούτε με το οικονομικο-πολιτικό σύστημα που ανέπτυξε, θέσμισε μια προταγματική ηθική που υπαγόρευε το δέον σύμφωνα με τον πρακτικό λόγο και τους κανόνες του.\nΤο β΄ μισό του 20ού αι., όταν γίνεται αισθητή η αποσάρθρωση των αξιών του Διαφωτισμού, και η αντικατάσταση της ηθικής αγωγής των καταναλωτών από το χρήμα ως δέλεαρ, ανάλογες δεοντολογικές ηθικές εισηγούνται ρυθμίσεις χαοτικών καταστάσεων, οι οποίες δεν προκύπτουν από τη γνώση των αιτίων που τις προκάλεσαν ούτε από την κριτική αποτίμηση των συνεπειών τους, με αποτέλεσμα οι ρυθμιστικές αρχές που προβάλλουν, να οδηγούν στην συγκάλυψη μάλλον, παρά στην ανασύνταξη του χάους που μαρτυρεί το κακό. Είναι σα να προσπαθούν να διευκολύνουν την κυκλοφορία, μέσα σε κυκλοφοριακά συστήματα που φτιάχνονται και χρησιμοποιούνται με βάση συμφέροντα που μονίμως παραβιάζουν το δέον, αλλά δεν το δείχνουν.\nΚαθώς η σύγχρονη επιστήμη συνδέει το χάος με την απροσδιοριστία, την οποία αντιπαραθέτει στην συμπαντική νομοτέλεια, η αναγκαιότητα μέσα στην Φύση φαίνεται να αντιπαλεύει την ελευθερία μέσα στην Ιστορία. Η σκηνή όμως της Ιστορίας δεν διαφέρει εντέλει από το σκηνικό της φύσης, πράγμα που μετατρέπει την ελευθερία σε αίνιγμα.\nΑν εξαιρέσουμε κάποιες υπαρξιακές φιλοσοφίες του 20ού αιώνα, ελάχιστες είναι οι οντολογικές θεωρίες που επιχειρούν να λύσουν το αίνιγμα αυτό, στη συνάρτησή του με το ζεύγμα καλού-κακού. Οι προϋποθέσεις για τη λύση του εντοπίζονται στον γερμανικό ιδεαλισμό και ειδικότερα στον Χέγκελ, όπου η γνώση-αυτογνωσία, ως κοινός παρανομαστής της ηθικής και της πολιτικής, είναι διαδικασία χειραφέτησης, χάρη στην υπέρβαση των αντιθέσεων που εξασφαλίζει η άρνηση (κριτική) ως εφαλτήριο του αναστοχασμού. Ό,τι παρεκκλίνει από την υπερβασιακότητα, αντιτίθεται στην γνώση-αυτογνωσία και συνεπώς στη χειραφέτηση με τη μορφή μιας στατικής, πεπερασμένης ψευδο-εμμένειας που απηχεί το κακό.\nΠριν από τον Χέγκελ, ο Σέλλινγκ συνέδεσε την ελευθερία με τη συνάρτηση καλού-κακού, στο πλαίσιο μιας ρομαντικής-ρεαλιστικής φιλοσοφικής ανθρωπολογίας. Εδώ, το κακό δεν εξισώνεται με την άγνοια και το καλό με την υπέρβασή της. Η ελευθερία αποσπάται από τη θετικότητα της γνώσης και, σε συνάρτηση με το αρνητικό συναίσθημα, οδηγεί στη διάπραξη του κακού που νοηματοδοτεί την ελευθερία ως πάλη εναντίον του, εφόσον η διάπραξή του δρομολογεί την επιτέλεση του καλού. Για τον Σελλινγκ, η ελευθερία εκδηλώνεται με έργα κεντρόφυγων δυνάμεων, φθοράς και διάλυσης, μέσα στην Φύση, αλλά και καταστροφής και εκμηδένισης, μέσα στην Ιστορία.\nΗ εκμηδένιση και καταστροφή, ως εκδηλώσεις του κακού, οφείλονται στην κακή χρήση της ελευθερίας που προκαλεί φυσική και κοινωνική αταξία. Το κακό ως ελατήριο αντιστροφής των αληθινών αρχών που κανονίζουν τα ανθρώπινα πράγματα του ιστορικο-κοινωνικού κόσμου, δεν συνδέεται με τη δυσαρμονία ή την έλλειψη ενότητας, όσο με την ψευδή αρμονία και την ψευδή ένωση. Ο Μαρξ, όταν χαρακτηρίζει τον καπιταλισμό ως έναν αντεστραμμένο κόσμο, θεωρεί ότι η υπερσυσσώρευση κεφαλαίου, που είναι το ελατήριο αυτής της αντιστροφής, ενσαρκώνει το πνεύμα του κακού, κατά Σελλινγκ.\nΌμως, παρά τη δύναμή του να αναποδογυρίζει καταστάσεις και πράγματα, το κακό δεν έχει τη δύναμη της αυθυπαρξίας. Γι’ αυτό και κατανοούμε την ψευδότητα των ψευδοενώσεων μόνον με βάση τις μορφές αληθινής αρμονίας και αληθινής ένωσης που συνδέονται με το αγαθό, στον πυρήνα του κακού. Με το αγαθό στον πυρήνα του, το κακό, παρά την εξαιρετική δύναμή του, υποκινεί μιαν εναλλαγή πτώσης και ανόρθωσης, εκμηδένισης και δημιουργίας. Για τον Σελλινγκ, μόνο μέσα από τη διάλυση μπορούμε να καταλάβουμε τη σημασία και την αξία της ενοποίησης.\nΑν ο Ζέμπαλντ με πήγε στον Σέλλινγκ, είναι γιατί οι Δακτύλιοι του Κρόνου είναι ένα αριστοτεχνικά διεξαγμένο πείραμα επαλήθευσης όσων λέει ο Σέλλιγκ στις Έρευνες πάνω στην ανθρώπινη ελευθερία (1809). Το έργο αυτό διαβάστηκε και από τους Χέγκελ και Μαρξ, και από τους Νίτσε και Χάιντεγγερ, και τις απολήξεις τους, με αποτέλεσμα να εξακολουθούμε να βλέπουμε την ελευθερία στη διάπραξη του κακού και του καλού μέσα από τη δική του πρωταρχική ματιά.\nΠράγματι, ο Σέλλινγκ άνοιξε τον δρόμο για τη γενεαλόγηση της κατεστημένης ηθικής και την επαναξιολόγηση των αξιών της που επιχείρησε ο Νίτσε. Προς την ίδια κατεύθυνση κινήθηκε και ο Φρόυντ, μετατοπίζοντας την πάλη καλού-κακού από την Ιστορία στην ψυχολογία, εγκαινιάζοντας την εμβάθυνση στον σκοτεινό και ασυνείδητο ψυχισμό. Εδώ, η σύγκρουση της σεξουαλικής ενόρμησης με την ενόρμηση του θανάτου αποτυπώνεται στις ψυχικές παραστάσεις που προκαλούν αισθήματα ηδονής και οδύνης.\nΟ Φρόυντ θεώρησε ως λύση της σύγκρουσης των δυο ενορμήσεων τον έλεγχο της σεξουαλικής επιθυμίας από το Υπερεγώ. Μέσω, όμως, του ελέγχου που υφίσταται, η ερωτική επιθυμία μεταστρέφεται σε ορμή του θανάτου, διεγείροντας τα επιθετικά ένστικτα της εκμηδένισης ή της αυτο-εκμηδένισης . Αυτό το αναποδογύρισμα του κακού υποχρέωσε τον Φρόυντ να μετριάσει τον έλεγχο του Υπερεγώ με την απώθηση της ερωτικής επιθυμίας, την οποία ο Λακάν ανάγει σε κλειδί της ψυχαναλυτικής θεραπείας.\nΑντίθετος με την φροϋδική και την λακανική λύση της σύγκρουσης καλού-κακού, ο Μαρκούζε, ο Κάλας, ο Καστοριάδης κ.ά. αναζήτησαν τη λύση της σύγκρουσης στη μετουσίωση που μικραίνει το χάσμα ανάμεσα στην αρχή της ηδονής και την αρχή της πραγματικότητας. Η μετουσίωση συνδέεται με την αναζήτηση του ωραίου και του υψηλού, ως πάλη εναντίον του κακού που μορφοποιεί η καλλιτεχνική δημιουργία ή η πολιτική πράξη. Για τον Μαρκούζε, η αντιστροφή της μετουσίωσης σε απομετουσίωση που προκαλεί η εντατικοποίηση του τεχνολογικού εξορθολογισμού απαξιώνει τη δημιουργικότητα έναντι της κατίσχυσης και της εκμηδένισης.\nΌταν ο Χάιντεγγερ στην Εισαγωγή στη Μεταφυσική (1935) ταύτιζε το ον/είναι με τη θέληση για κατίσχυση, επιμένοντας ότι το είναι-εδώ καταδαμάζει και βιαιοπραγεί, επεδίωκε την απομετουσίωση του γερμανικού ιδεαλισμού, αντίθετα με τον Μαρξ και την Σχολή της Φρανκφούρτης που αποκατέστησαν την αυθαίρετη θεμελίωση και εφαρμογή του. Αυτό το φάσμα της απομετουσίωσης πλανάται εδώ και πολλές δεκαετίες πάνω από την Ευρώπη, νεκρώνοντας το ιστορικο-κοινωνικό φαντασιακό της.


Γερμανία: Καταγγελίες για πολιτικούς και κληρικούς που εμβολιάζονται παρακάμπτοντας τα κυβερνητικά πρωτόκολλα | newsbreak\nΓερμανία: Καταγγελίες για πολιτικούς και κληρικούς που εμβολιάζονται παρακάμπτοντας τα κυβερνητικά πρωτόκολλα\n13-02-2021 • 13:10μμ\nΠαρατυπίες σε τουλάχιστον 9 από τα 16 γερμανικά ομόσπονδα κρατίδια\nΠολιτικοί και κληρικοί στη Γερμανία παράκαμψαν τη σειρά προτεραιότητας και εμβολιάστηκαν πριν από ηλικιωμένους και υγειονομικούς, όπως αποκαλύπτει έρευνα του Γερμανικού Πρακτορείου Ειδήσεων (DPA).\nΣε τουλάχιστον 9 από τα 16 γερμανικά ομόσπονδα κρατίδια εμβολιάστηκαν άτομα κατά του κορωνοϊού, των οποίων δεν είχε έρθει ακόμα η σειρά. Έρευνα του DPA δείχνει ότι εμβολιάστηκαν περιφερειάρχες, κληρικοί καθώς και πυροσβέστες και αστυνομικοί, οι οποίοι δεν ανήκουν στις ευπαθείς ομάδες που εμβολιάζονται πρώτες.\nΩς αιτιολογία για τον «πρόωρο» εμβολιασμό αναφέρεται ότι τα εμβόλια περίσσεψαν και θα ήταν κρίμα να πάνε χαμένα. Ας σημειωθεί ότι, πριν χορηγηθεί το συμπυκνωμένο εμβόλιο, θα πρέπει πρώτα να διαλυθεί και, προφανώς, για αυτό διατηρείται για μερικές μόνο ώρες. Όταν άτομα δεν προσέρχονται στο ραντεβού περισσεύει συνήθως ένας αριθμός εμβολίων. Δεν υπάρχει, ωστόσο, καμία πρόβλεψη στις διατάξεις του υπουργείου τι θα γίνεται με τα περισσευούμενα εμβόλια.\nΣτο κρατίδιο Σαξωνία – Άνχαλντ ο δήμαρχος της Χάλε, Μπερντ Βίγκαντ, προσπάθησε να διαθέσει περισσευούμενα εμβόλια σε άτομα άνω των 80. Οι προσπάθειές του, ωστόσο, απέβησαν άκαρπες και τότε αποφασίστηκε με ηλεκτρονική κλήρωση, όπως ισχυρίστηκε στη συνέχεια ο δήμαρχος, ποιοι θα είναι οι επόμενοι που θα εμβολιαστούν. Και μεταξύ τους, οποία σύμπτωση, ήταν ο ίδιος και τα μέλη του δημοτικού συμβουλίου!\nΑρκετές περιπτώσεις τοπικών αρχόντων που εμβολιάστηκαν παρακάμπτοντας τη σειρά προτεραιότητας καταγράφηκαν και στο πολυπληθέστερο γερμανικό κρατίδιο, τη Βόρεια Ρηνανία – Βεστφαλία. Παρόμοια έπραξαν τοπικοί άρχοντες στη Βαυαρία, προτείνοντας, μάλιστα, και στον επίσκοπο του Άουγκσπουργκ, Μέρτραμ Μάιερ και έναν αρχιμανδρίτη να εμβολιαστούν. Εκείνοι το έπραξαν επικαλούμενοι στη συνέχεια τις συχνές επισκέψεις τους σε οίκους ευγηρίας. Κατά την άποψη των δύο ανώτερων κληρικών εμβολιάστηκαν σαν να ανήκουν στο υγειονομικό προσωπικό των οίκων ευγηρίας, οι οποίοι ούτως ή άλλως εμβολιάζονται πρώτοι.\nΣε άλλα κρατίδια δεν εμβολιάστηκαν πρόωρα πολιτικοί, αλλά πυροσβέστες και αστυνομικοί. Στη πόλη Κόμπλεντς της Ρηνανίας – Παλατινάτου χορηγήθηκαν περισσευούμενα εμβόλια σε 127 πυροσβέστες και στο Αμβούργο σε 102 πυροσβέστες. Στο μεγαλύτερο γερμανικό λιμάνι, μάλιστα, εμβολιάστηκαν διοικητικοί συνεργάτες των υγειονομικών αρχών, αλλά και μέλη ειδικών επιτροπών διαχείρισης της πανδημίας.\nΕντελώς διαφορετική είναι η εικόνα στη Βάδη – Βιρτεμβέργη της νότιας Γερμανίας, όπου οι αρχές απέδειξαν ότι εφαρμόζονται οι κανόνες του ομοσπονδιακού υπουργείου Υγείας στο Βερολίνο, παρά τα όποια παραθυράκια. Εκπρόσωπος των τοπικών αρχών δήλωσε ότι περισσευούμενα εμβόλια διατέθηκαν άμεσα στο προσωπικό των κέντρων εμβολιασμών ή σε υγειονομικούς των ασθενοφόρων.\nΚάποια κέντρα εμβολιασμού είχαν, μάλιστα, στη διάθεσή τους κατάλογο επιλαχόντων, οι οποίοι εμβολιάστηκαν. Ένα άλλα θετικό παράδειγμα μας έρχεται από την πόλη Ουλμ, όπου τα κέντρα εμβολιασμού προετοίμασαν μόνο το 90% των εμβολίων, προσαρμόζοντας το υπόλοιπο 10% στη ζήτηση για εμβόλια.\nΖήτημα προέκυψε και στη Βρέμη της βόρειας Γερμανίας. Σύμφωνα με τον τοπικό Τύπο εμβόλια που περίσσεψαν σε μεγάλο νοσοκομείο της πόλης δεν χρησιμοποιήθηκαν για το υγειονομικό προσωπικό, όπως προβλέπεται, αλλά σε μέλη της διοίκησης κι ας μην είχαν εμβολιαστεί όλοι οι γιατροί και νοσηλευτές που έρχονται καθημερινά σε επαφή με κρούσματα. Προσπαθώντας να δικαιολογήσει τα αδικαιολόγητα, η διοίκηση ισχυρίστηκε πως όφειλε να διασφαλίσει την υγεία του διοικητικού συμβουλίου, για την τυχόν περίπτωση… έκτακτης ανάγκης!


Τα αποξηραμένα φρούτα στη διατροφή μας - Προϊόντα της Φύσης\n· Ανανεώθηκε 5 Μαρτίου 2016\nΤα πιο συνηθισμένα αποξηραμένα φρούτα που κυκλοφορούν στην Ελληνική αγορά είναι οι σταφίδες, και ακολουθούν τα δαμάσκηνα, τα βερίκοκα, τα σύκα και οι χουρμάδες. Η λίστα όμως δεν τελειώνει εδώ, καθώς υπάρχουν και άλλα, λιγότερο γνωστά όπως είναι τα cranberries, τα goji berries, τα μύρτιλλα, τα ακτινίδια, οι φράουλες, το ιπποφαές και ο ανανάς.\nΠοια είναι τα πλεονεκτήματα της κατανάλωσης αποξηραμένων φρούτων; Διατηρούν τα περισσότερα από τα θρεπτικά συστατικά που περιέχουν τα αντίστοιχα φρέσκα. Λόγω της πολύ χαμηλής πια περιεκτικτότητας σε νερό, δεν αλλοιώνονται εύκολα και διατηρούνται για πολύ καιρό. Είναι έτοιμα προς κατανάλωση χωρίς να χρειάζονται πλύσιμό ή ξεφλούδισμα, επομένως αποτελούν εύκολη λύση για αυτόν που δεν τρώει φρούτα διότι βρίσκει ‘κουραστική’ τη διαδικασία. Είναι εύκολο να τα πάρει μαζί του κανείς στη δουλειά, στα ψώνια, σε ένα ταξίδι. Έχουν αρκετά γλυκιά γεύση και μπορούν να αντικαταστήσουν τα γλυκά. Οι ‘γλυκατζήδες’ ενσωματώνοντας τα στη διατροφή τους μπορούν εύκολα να μειώσουν την κατανάλωση των γλυκών, και έτσι να βελτιώσουν τη διατροφή τους. Τέλος, μπορεί κανείς να πάρει τα θρεπτικά συστατικά των φρούτων αυτών ακόμη και όταν δεν είναι η εποχή τους και δεν μπορεί να τα βρει ως φρέσκα. Ποια είναι τα μειονεκτήματα της αποξηραμένης μορφής τους; Περιέχουν μεν βιταμίνες A και C, κάλιο και φυλλικό οξύ, σε μικρότερες όμως ποσότητες από τα αντίστοιχα φρέσκα φρούτα καθότι χάνονται κατά τη διαδικασία της αποξήρανσης. Το θειικό οξύ που περιέχουν, είναι δυνατόν να προκαλέσει άσθμα σε άτομα που είναι ευαίσθητα στην ουσία αυτή. Επίσης, καταστρέφει ποσότητα βιταμίνης Β1. Ποια είναι τα οφέλη της κατανάλωσής τους; Είναι πλούσια σε φυτικές ίνες, καταπολεμώντας έτσι τη δυσκοιλιότητα. Μάλιστα, μουλιάζοντάς τα μέσα σε νερό για αρκετή ώρα, παρέχουν ταυτόχρονα νερό που είναι απαραίτητο για τις φυτικές ίνες ώστε να δράσουν. Οι φυτικές ίνες βοηθούν και στη ρύθμιση του σακχάρου στο αίμα αλλά και μειώνουν τη χοληστερίνη. Είναι πλούσια σε αντιοξειδωτικές ουσίες, τις φαινόλες, οι οποίες προλαμβάνουν τη φθορά του οργανισμού που οδηγεί σε χρόνιες ασθένειες και πρόωρη γήρανση. Τα φυσικά σάκχαρα που περιέχονται στα αποξηραμένα φρούτα αποτελούν πηγή άμεσης ενέργειας, γεγονός που τα κάνει δημοφιλή στους αθλητές. Προσοχή χρειάζεται στα φρούτα που κατά την αποξήρανσή τους προστίθεται ζάχαρη, καθώς αυτό έχει αυξάνει τις θερμίδες του φρούτου και την πρόσληψη ζάχαρης – που δεν ωφελεί την υγιεία. Ποια είναι η θέση τους στο διαιτολόγιο; Είναι τόσο νόστιμα και υγιεινά που πραγματικά δεν υπάρχει λόγος να μην τα περιλαμβάνει κανείς στη διατροφή του. Η ποικιλία των χρωμάτων τους κάνει το διαιτολόγιο πιο ενδιαφέρον. Μπορούν να αντικαταστήσουν κάποιες από τις μερίδες φρούτων που πρέπει να λαμβάνουμε καθημερινά. Τρώγονται σκέτα, αντί για γλυκό ή ως ενδιάμεσο σνακ, καθώς και σε συνδυασμό με άλλα τρόφιμα όπως με ξηρούς καρπούς. Προσθέστε τα στο γιαούρτι ή το γάλα μαζί με δημητριακά. Επειδή τα αποξηραμένα φρούτα είναι πιο μικρά σε μέγεθος από τα αντίστοιχα φρέσκα, είναι εύκολο να ξεφύγουμε στις ποσότητες. Όμως η υπερκατανάλωση ακόμα και υγιεινών τροφίμων μπορεί να οδηγήσει σε αύξηση βάρους. Ενδεικτικά, ένα μικρό μήλο έχει περίπου 60 θερμίδες, και αντιστοιχεί σε 3 ξερά δαμάσκηνα ή βερίκοκα, σε 2 ξερά σύκα ή σε 2 κουταλιές της σούπας cranberries. Μην αγοράζετε δημητριακά που περιέχουν αποξηραμένα φρούτα καθώς σ’ αυτά προστίθεται επιπλέον ποσότητα ζάχαρης, αλλά προσθέστε στα σκέτα δημητριακά τα αποξηραμένα της επιλογής σας. Πριν αγοράσετε αποξηραμένα φρούτα, ρωτήστε εάν περιέχουν ζάχαρη ή όχι και προτιμήστε μόνο αυτά που δεν περιέχουν. Συμπερασματικά θα λέγαμε πως τα αποξηραμένα φρούτα δεν μπορούν μεν να αντικαταστήσουν πλήρως τα φρέσκα φρούτα, μπορούν όμως να αποκτήσουν τη δική τους σημαντική θέση στη διατροφή. Καθώς λόγω της θρεπτικής τους αξίας βελτιώνουν την ποιότητα της διατροφής μας και παρέχουν πρόληψη ενάντια σε χρόνιες ασθένειες, δεν θα ήτανε υπερβολή να πούμε ότι αποτελούν δώρο για τον οργανισμό.\nΚορινθιακή σταφίδα: Μαύρη, ελληνική και πολύτιμη! και χρησιμοποιήστε τα για να φτιάξετε ένα Τονωτικό ρόφημα με βρώμη, αποξηραμένα φρούτα και μπαχαρικά!\nΕπίσης ένας πολύ καλός και υγιεινός τρόπος για να απολαμβάνουμε τα αποξηραμένα φρούτα μας, είναι και αυτός: Φτιάξτε σπιτικές μπάρες δημητριακών!\n· Last modified 23 Σεπτεμβρίου 2015 0\n· Last modified 10 Ιουλίου 2017 0\nΕπόμενο άρθρο Αποξηραμένα φρούτα από… ΣΠΊΤΙ!\nΠροηγούμενο άρθρο Αποτοξινωθείτε από τις διατροφικές κραιπάλες με έναν Σούπερ Χυμό!


Phen375 για Bodybuilding: Μήπως Phen375 σας βοηθήσει να οικοδομήσουμε μυς; – Phen375 World\nPhen375 για Bodybuilding: Μήπως Phen375 σας βοηθήσει να οικοδομήσουμε μυς;\nHome » Review » phen375 » Phen375 για Bodybuilding: Μήπως Phen375 σας βοηθήσει να οικοδομήσουμε μυς;\nΔεν πρόκειται να σας πει ψέματα. Η απώλεια βάρους δεν είναι πραγματικά πολύ εύκολο. Στην πραγματικότητα, είναι πιθανότατα ένα από ένα από τα πιο σκληρά σημεία είστε ποτέ πρόκειται να κάνει. Phen375 Για Bodybuilding: Μήπως Phen3\nΔεν πρόκειται να σας πει ψέματα. Η απώλεια βάρους δεν είναι πραγματικά πολύ εύκολο.\nΣτην πραγματικότητα, είναι πιθανότατα ένα από ένα από τα πιο σκληρά σημεία είστε ποτέ πρόκειται να κάνει. Phen375 Για Bodybuilding: Μήπως Phen375 σας βοηθήσει να οικοδομήσουμε μυς ?. Πολλοί Phen375 μαρτυρίες που βλέπετε στη χώρα σας είναι θετικές, ωστόσο θα πρέπει να διαβάσετε καλύτερα και να γίνουν ορισμένες αυτοί λίπος συμπληρώματα καύση είναι για σας.\nΘεωρώ τον εαυτό μου μια κριτική απώλεια βάρους και έχουν ελεγχθεί πολλοί τρόποι για να μειωθεί το βάρος, και αναμφίβολα ο καλύτερος τρόπος άποψη μου είναι η άριστη παλιά τρώτε λιγότερο και ασκηθείτε περισσότερο τεχνική.\nΑλλά αν θέλετε να δοκιμάσετε μερικά δισκία διατροφή σας δεν θα πάτε μακριά λανθασμένη με αυτά.\nPhen375 είναι ένα από τα πλέον προτιμώμενη δισκίο μείωση του βάρους της χώρας σας που είναι κλινικά δοκιμαστεί για να μειώσει το βάρος με φυσικό τρόπο, χωρίς παρενέργειες. Phen375 είναι ένα λίπος θερμάστρα που καίει γρήγορα το περιττό λίπος, καθώς και το μετατρέπει σε ενέργεια. Επιπλέον, Phen375 αυξάνει μεταβολικό ρυθμό.\nΚαθημερινά ένας αυξανόμενος αριθμός των ανθρώπων που αγοράζουν Phen375 σε όλο τον κόσμο. Ομοίως, οι άνθρωποι επιπλέον επιθυμείτε να πάρετε Phen375.\nΛειτουργούν με την ενίσχυση της μεταβολική διαδικασία? υπονοώντας θα έπρεπε να ρίξει περίπου 4 κιλά την εβδομάδα.\nΣίγουρα επίσης θα διατηρήσει το βάρος μακριά από την καταστολή της πείνας σας και να σας δώσει πολύ περισσότερα energy– η οποία θα είναι σίγουρα επίσης να βοηθήσει με την απώλεια βάρους.\nΌταν πρόκειται για γρήγορη καύση λίπους δισκία, phen375 έχουν μερικές από τις πιο αποτελεσματικές σχόλια γύρω και σίγουρα δεν τους προτείνουμε.\nPhen375 έχει αναπτυχθεί αξιοποιώντας τις ιδέες των λαϊκών Phentermine χάπια αδυνατίσματος αυτός είναι ένας από τους σημαντικότερους λόγους που οι άνθρωποι που σκοπεύουν να ρίξει το βάρος να το πάρετε στα σοβαρά. Phen375 αποτελείται από τα κύρια ενεργά συστατικά από Phentermine, μαζί με άλλες, να αναπτύξει ένα συμπλήρωμα διατροφής σχέδιο που προωθείται να είναι μεταξύ ένα από τα πιο αποτελεσματικά στην αγορά διαχείρισης βάρους.\nΜπορεί να υπάρχουν κάποιες αρνητικές επιπτώσεις που παρατηρούνται ενώ παίρνετε αυτά τα δισκία διατροφή, όπως ήσσονος σημασίας πόνο στην κοιλιά, σύμφωνα με ορισμένους χρήστες.\nΜπορείτε συνήθως επιθυμούν δισκία δίαιτα που λειτουργούν, έτσι ακριβώς πώς μπορείτε να είστε σίγουροι ποιος να πιστεύουν και ότι δεν πιστεύουν;\nΙ για το λόγο αυτό πιστεύω ότι είναι μια καλή ιδέα να ελέγξει έξω μερικές μαρτυρίες ώστε να μπορείτε να πάρετε μια αίσθηση των προϊόντων. Phen375 Για Bodybuilding: Μήπως Phen375 σας βοηθήσει να οικοδομήσουμε μυς ?. Τα καλύτερα συμπληρώματα καύση λίπους έχουν συστάσεις από τους πελάτες που τους έχουν πράγματι χρησιμοποιηθεί.\nΓια παράδειγμα, εδώ είναι μια από τις θετικές κριτικές:\n«Άρχισα λήψη αυτών των συμπληρωμάτων διατροφής για έξι εβδομάδες ago– ήμουν διστακτικός στην αρχή, λόγω του γεγονότος ότι εγώ πάντα πίστευα ότι θα πρέπει να ασκηθείτε και να πάει σε μια αυστηρή δίαιτα, αν είστε σοβαροί για αδυνάτισμα κάτω …\nΠαρ ‘όλα αυτά, όταν είχα βρέφος μου πριν από τρία χρόνια προσπάθησα πραγματικά σκληρά για να πάρει πίσω δεξιά στη μορφή και κατάλαβα ότι πρέπει να χάσει περίπου 16 κιλά. Δούλεψα πολύ σκληρά αλλά έχασα μόνο 5 κιλά και τότε ακριβώς φάνηκε σαν να είχε χτυπήσει έναν τοίχο από τούβλα. Ήταν εξαιρετικά επιβαρυντικές, ως ένα ολοκαίνουργιο μαμά μου δεν φαίνεται να έχουν την στιγμή ή ενέργειας όπως ήμουν κουρασμένος το μεγαλύτερο μέρος του χρόνου.\nΈχασα τους πόθους μου την αρχική ημέρα της λήψης Phen375.\nΉμουν αμέσως έκπληκτος με το πόσο λίγο φαγητό έτρωγα, και ακριβώς αυτό που ήμουν πιο χαρούμενος για, ήταν το γεγονός ότι εγώ δεν αισθάνομαι κανενός είδους παρενέργειες.\nΜια άλλη καλή ιδέα σχετικά με αυτό το χάπι σχέδιο διατροφής είναι ότι θα καταναλώνουν αλκοόλ πολύ νερό το οποίο είναι επίσης καλό για σας! “\nΤώρα ας επανεξετάσει phen375 και να αναζητήσουν τα αρνητικά, καθώς και τα θετικά …\nΑπολύτως συμβουλεύει Phen375, όμως στην άποψή μου ο καλύτερος τρόπος για να αδυνατίσετε είναι μέσω της διατροφής και της άσκησης, σίγουρα αν έχετε δοκιμάσει αυτή τη διαδρομή και δεν είναι για σας, στη συνέχεια, παρέχουν αυτές απώλεια βάρους δισκία πάει, δεν είναι η καλύτερος τρόπος για να ρίξει το βάρος όμως απολύτως κάνει τη δουλειά .\nΑν δεν είστε σίγουροι τι ακριβώς συμπλήρωμα σχέδιο διατροφής είναι το καλύτερο, οι συστάσεις μου είναι να επιδιώξει αναφορές από άτομα που έχουν πράγματι αυτά που χρησιμοποιούνται.\nΚάθε ένας και κάθε μέρα, χιλιάδες άτομα θέλουν να ξέρουν πώς μπορείτε να χάσετε £ 30 ή δύο, και κάνουν μια συνειδητή προσπάθεια για να αρχίσει να χάσουν βάρος. Δυστυχώς όμως, πολλοί από αυτούς να παραδώσει αρκετά έγκαιρα.\nΑυτό είναι επειδή δεν αρχίσετε να βλέπετε αισθητή αιτία του χρονικού πλαισίου που θέλουν.\nΠολλά άλλα θα σε απευθείας σύνδεση ψάχνουν για χάπια μείωση του βάρους της τελευταίας «μανία» και τα συμπληρώματα που πιστεύουν ότι είναι mosting πιθανό να τους βοηθήσει. Δυστυχώς, για τα περισσότερα μέρη έχουν σίγουρα καμία επίδραση.\nΠαρ ‘όλα αυτά, υπάρχει ένα δισκίο που έχει προκαλέσει ένα κομμάτι από ένα μείγμα από αργά, και αυτό είναι Phentemine 375 (phen375). Phen375 Για Bodybuilding: Μήπως Phen375 σας βοηθήσει να οικοδομήσουμε μυς; . Θα πρέπει να το διερευνήσει, ωστόσο, ή θα έπρεπε αυτό να είναι ένα μπορείτε να αποφύγετε; Επιτρέψτε ρίξουμε μια ματιά πρέπει να έχουμε;\nΗ ιδέα πίσω από το χάπι είναι ότι θα μπορούσε να κάψει το περιττό λίπος απίστευτα γρήγορα. Εκτός από αυτό, λειτουργεί ως κατασταλτικό της όρεξης.\nΚαι οι δύο είναι βασικές μεταβλητές κατά τη μείωση του βάρους. Κατά τη στιγμή της γραφής θα μπορούσε απλά να αποκτήσει Phen375 σε απευθείας σύνδεση.\nΈτσι, αν αναρωτιέστε πού μπορώ να αγοράσω Phen375, σας προτείνω να κάνετε κλικ στο παρακάτω συνδεθείτε για να επισκεφθείτε την επίσημη ιστοσελίδα Phen375 για να βεβαιωθείτε ότι θα έχετε την ευκαιρία να το πάρει από μια νόμιμη επιχείρηση!\nΑυτά τα συστατικά πρόκειται να αλληλεπιδρούν για να ενισχυθεί η ικανότητα του σώματός σας να λιώσει το λίπος.\nΚάνει πολύ πιο εύκολο για το σώμα να σπάσει τα λίπη και να προχωρούν σε όλο το σώμα για την ενέργεια.\nΑυτό βέβαια σημαίνει ότι όχι μόνο είναι το λίπος στο σώμα σας πρόκειται να εξαφανιστούν σιγά-σιγά, όμως ελπίζουμε ότι δεν θα αντέξει μυϊκή μάζα ζημία η οποία είναι ένα κοινό πρόβλημα με όσους θα μεταβούν μέσω της μείωσης του βάρους. Εκτός από αυτό, ο μεταβολισμός σας θα αυξηθεί, και η θερμοκρασία του σώματός σας θα αυξηθεί λίγο επίσης.\nΑνάμεσα στα μεγαλύτερα προβλήματα με την κατανάλωση ένα σωρό είναι ότι θα έρθει να είναι σχεδόν εθιστεί σε τρόφιμα. Θα πρέπει να συσκευάσετε συνεχώς αντιμετωπίσουμε σας με ζαχαρούχα ή λιπαρά λιχουδιές, ακόμα και αν στην πραγματικότητα δεν θέλουν να.\nΒέβαια, αυτό δεν είναι ένα πρόβλημα, αν δεν προσπαθούν να μειώσουν το βάρος, ωστόσο, εάν είστε, τότε είστε mosting πιθανό να πεθαίνουν από την πείνα σε μεγάλο βαθμό αν προσπαθήσετε να μειώσει αυτά τα κάτω.\nΘα παράσχει σίγουρα δικαίωμα σε πόθους. Αυτό και διάφορα άλλα Phen375 εξετάζει εκεί έξω συμφωνούν ότι από τα καλύτερα χαρακτηριστικά του Phen375 είναι ότι θα μπορούσε να καταστείλει την όρεξή σας.\nΑυτό σημαίνει ότι σίγουρα θα πρέπει να λαμβάνει λιγότερες θερμίδες, η οποία για άλλη μια φορά είναι mosting πιθανό να βοηθήσει την πτώση βάρος μακριά γρηγορότερα, αυτά είναι τα χάπια διατροφής σχήμα που λειτουργούν γρήγορα.\nΒεβαίως, δεν υπάρχει τέτοιο πράγμα όπως ένα εξαιρετικό στοιχείο.\nΠρώτον, αν ψάχνετε για πληροφορίες σχετικά με το πού να αποκτήσει Phen375, θα παρατηρήσετε γρήγορα μπορείτε να το αγοράσετε μόνο online (αν και αυτό δεν θα πρέπει να είναι ένα πρόβλημα, αν θα διατηρήσει μέχρι εφοδιασμένο). Μαζί με αυτό, είστε ακόμα mosting πιθανό να πρέπει να βάλετε σε ένα κομμάτι του πρωτοβουλία να ρίξει το βάρος.\nΝαι, μπορείτε να ρίξει περίπου £ 5 την εβδομάδα με Phen375, αλλά δεν μπορείτε απλά να πάρετε το χάπι. Phen375 Για Bodybuilding: Μήπως Phen375 σας βοηθήσει να οικοδομήσουμε μυς ?. Έχετε επίσης την ευκαιρία να πρέπει να επεξεργαστεί και να τρώνε υγιεινά και ισορροπημένα για να πάρει τα πλήρη πλεονεκτήματα.\nΑπό τη στιγμή που έχετε πραγματικά χάσει κάποιο βάρος, θα πρέπει να γνωρίζουν τρόπους για να παραμείνει καθοριστεί. Παρακαλώ μην το πάρετε εάν δεν είστε 100% αφιερωμένο στην απώλεια βάρους.\nΛοιπόν, σας προτείνω να διαβάσετε ορισμένα ακόμη κριτικές πελατών εάν δεν είστε ακόμα πεπεισμένοι. Θα διαπιστώσετε ότι η γενική συναίνεση είναι ότι αυτό είναι ένα αξιοσημείωτο στοιχείο που πραγματικά θα σας βοηθήσει να ρίξει το βάρος, ωστόσο, όπως ανέφερα, χρειάζεται να βάλετε την προσπάθεια στην!\nΠροκειμένου να διατηρηθεί το βάρος που έχετε χάσει πραγματικά μακριά, θα πρέπει να ληφθούν υπόψη προσπαθούν διάφορες άλλες τεχνικές μείωσης του βάρους πάρα πολύ. Δεν είμαι ειδική επαγγελματική ιατρική, έτσι για οτιδήποτε σχετίζεται με την υγεία σας, που πραγματικά πρέπει να συμβουλευτείτε το γιατρό σας αρχικά.\nPhen375 χάπια έχουν στην αγορά, διότι το 2009 και καθιερώθηκαν για να σταματήσει τις επιθυμίες των τροφίμων, και να επιβραδύνει το λίπος που φυλάσσεται από τον οργανισμό.\nΑν το κάνετε αδυνατίσετε με αυτά τα δισκία δίαιτα βεβαιωθείτε ότι έχετε αναγνωρίσει πώς να διατηρήσει το βάρος μακριά, θα πρέπει να συνεχίσετε με το ολοκαίνουργιο τρόπο ζωής σας με την κατανάλωση μιας υγιεινής διατροφής και να είναι ενεργή.\nΣε phen375 υπάρχουν πέντε ακρογωνιαίους λίθους (θα μπορούσα λεπτομερώς τους εδώ αλλά αμφιβάλλω θα έχουν συνειδητοποιήσει οι περισσότεροι από αυτούς!) Παρ ‘όλα αυτά, είναι πολύ πιθανό μια καλή ιδέα για να δούμε ακριβώς ποια είναι αυτά τα συστατικά, και τι κάνουν, πριν να αγοράζετε.\nΑν το κάνετε, θα ήθελα να ξέρω ακριβώς τι είναι, θα μπορούσατε να τους δείτε στο ιστότοπο– τους απλά κάντε κλικ στο σύνδεσμο ιστού πάνω.\nΜια ουσιαστική έρευνα που τίθεται, είναι πού μπορώ να πάρω phen375 στο Ηνωμένο Βασίλειο, (ή άλλη χώρα); Καλά, δεν μπορείτε να αποκτήσουν αυτά τα χάπια σε κάθε είδους κατάστημα οπότε αν θέλετε να δώσετε μια πάει, υπάρχει μόνο ένα μέρος που μπορείτε να τα αγοράσετε, το οποίο είναι το web site Phen375 αρχές, ώστε να θυμάστε, αν τους δείτε πουθενά αλλού μπορεί να μην είναι το πραγματικό σημείο.\nΩ, ναι – και αν ψάχνετε για οποιοδήποτε είδος της τιμής κωδικούς περικοπή δεν θα βρείτε οποιαδήποτε οφείλεται στο γεγονός ότι ΔΕΝ ΥΠΑΡΧΟΥΝ. Αυτό μπορεί να είναι ικανοποιητική, όπως αυτές του λίπους δισκία κάψιμο μπορεί να είναι αρκετά ακριβός. Παρ ‘όλα αυτά, δεν fear– έχουν σήμερα ένα μεγάλο ποσό για τη στιγμή, όπου και αν αγοράζετε 90, αποκτάτε 30 εντελώς δωρεάν.\nΟμοίως, όταν τα αγοράζετε, η τιμή αλλάζει αμέσως σε οποιαδήποτε χώρα παίρνετε τους από.\nΑυτή η αποτελεσματική σύζευξη των πέντε συστατικών δημιουργείται στις Ηνωμένες Πολιτείες FDA φαρμακευτική καταχωρηθεί εργαστήρια.\nΠού να αγοράσετε Phen375 στη χώρα σας; Είναι διαθέσιμο στο τοπικό κατάστημα γύρω από τη γειτονιά σας; Η καλύτερη περιοχή για να αποκτήσει αυτό το tablet είναι από το κεντρικό site της, για να βεβαιωθείτε ότι μπορείτε να είστε σίγουρα βέβαιοι ακριβώς τι παίρνετε και ότι θα μπορούσε να επικαλεστεί τον πωλητή. Μπορεί να είστε σε θέση να βρείτε το στοιχείο σε άλλους τομείς σε απευθείας σύνδεση, ωστόσο, ότι θα ήταν πολύ δύσκολο να επιβεβαιώσετε την αυθεντικότητα των εν λόγω πόρων.\nΔεν νομίζω ότι αυτά τα χάπια σχέδιο διατροφής θα βοηθήσει σίγουρα ο καθένας, καθώς δεν φαίνεται να είναι οποιοσδήποτε τύπος χρυσή τομή … κάποιοι ισχυρίζονται ότι είναι ένα άγριο κυνηγητό χήνας, αλλά οι περισσότεροι δηλώνουν τα αποτελέσματα είναι απίστευτα.\nΠρέπει να δηλώσω σε αυτήν την αναθεώρηση Phen375, ότι η αρχική ιατρική phentemine, είχε ορισμένες αρνητικές επιπτώσεις και απαγορεύονται ως αποτέλεσμα των νόμων. Παρ ‘όλα αυτά, παρά το γεγονός ότι phen375 έχει κάθε συστατικό που έκανε την αρχική φαρμακευτική αγωγή τόσο αποτελεσματική παροχή βοήθειας μείωση του βάρους, Phen375 έχει ελαχιστοποιηθεί όλες τις δυσμενείς αρνητικές επιπτώσεις που συνδέονται με τις αρχικές δισκία δίαιτα.\nΤα δισκία σχέδιο phen375 δίαιτα είναι 100% νόμιμο και παράγονται στις Ηνωμένες Πολιτείες, Food and Drug Administration φαρμακευτική καταχωρηθεί ερευνητικά εργαστήρια.\nΝα θυμάστε, δεν αγοράζουν αυτά τα χάπια δίαιτα από οπουδήποτε στο διαδίκτυο εκτός από αυτό το site στο διαδίκτυο: Phen375 επίσημη ιστοσελίδα. Αυτή είναι η μόνη θέση που μπορείτε να αγοράσετε τα αυθεντικά δισκία phen375 δίαιτα.\nPrevious Previous post: Phen375 Κριτικές: Θα λειτουργήσει για μένα;\nNext Next post: Phen375 αναθεώρηση: Μήπως λειτουργεί; Βρείτε την αλήθεια εδώ


«Ρωμαίικος Συβολισμός» – Πανεπιστημιακές Εκδόσεις Κρήτης\nΑρχική σελίδα / ΤΕΧΝΕΣ / Ιστορία του θεάτρου / Νεοελληνικό θέατρο / «Ρωμαίικος Συβολισμός»\nΠροβολή καλαθιού Το προϊόν “«Ρωμαίικος Συβολισμός»” έχει προστεθεί στο καλάθι σας.\nΙστορία του θεάτρουΝεοελληνικό θέατρο\nΔιαβάστε τον πρόλογο του βιβλίου, εδώ.\nΔιαβάστε το πρώτο κεφάλαιο του βιβλίου, εδώ.\nΙΝΣΤΙΤΟΥΤΟ ΜΕΣΟΓΕΙΑΚΩΝ ΣΠΟΥΔΩΝ\n1. Τραγούδια εθνικά ή άσματα δημοτικά;\n2. Ο γερο-Δήμος πέθανε\n3. Μη δεχθήτε ήθη ξένα\n4. Αγαλμάτων έρωτες\n5. Ήθελα να ’μουν τσέλιγκας\n6. Ρωμαίικος συβολισμός\n7. Λαϊκός εξπρεσιονισμός\n8. Ο Καραγκιόζης στη Σορβόννη\nΒιβλιογραφία – Δραματικά και άλλα λογοτεχνικά κείμενα\nΒιβλιογραφία – Μελέτες και δοκίμια\nΕυρετήριο θεατρικών έργων\nΟ Σταύρος Τσιτσιρίδης γράφει στα ΝΕΑ για το βιβλίο του Θόδωρου Χατζηπανταζή. Διαβάστε την κριτική του, εδώ.\n536 14 21 τετράχρωμο\nΟ ΔΗΜΗΤΡΙΟΣ ΓΡ. ΚΑΜΠΟΥΡΟΓΛΟΥ ΚΑΙ ΤΟ ΕΛΛΗΝΙΚΟ ΘΕΑΤΡΟ


Τελ. ενημ.: 26.06.2018, 11:16\nΣτις 10:28 ώρα Ελλάδας, ο πανευρωπαϊκός δείκτης STOXX 600 σημείωσε άνοδο 0,2%.\nΜέτρια ανάκαμψη σημείωσαν οι ευρωπαϊκές μετοχές σήμερα στο ξεκίνημα των συναλλαγών, ύστερα από τη βουτιά που κατέγραψαν χθες λόγω των ανησυχιών για το εμπόριο.\nΣτις 10:28 ώρα Ελλάδας, ο πανευρωπαϊκός δείκτης STOXX 600 σημείωσε άνοδο 0,2%. Ο γερμανικός δείκτης DAX, που περιλαμβάνει εταιρίες με εξαγωγικό προσανατολισμό και επηρεάζεται εύκολα από τις εντάσεις στο εμπόριο, κατάφερε να σημειώσει άνοδο κατά 0,5%.\nΤα μεγαλύτερα κέρδη κατέγραφαν οι μετοχές των τραπεζών καθώς και των εταιριών πρώτων υλών και πετρελαίου, ενώ και οι μετοχές τεχνολογίας σημείωσαν ανάκαμψη.\nΗ προσοχή των επενδυτών ήταν επίσης στραμμένη στις επιχειρηματικές ειδήσεις. Η βρετανική εταιρία δορυφορικών επικοινωνιών Inmarsat σημείωσε πτώση 6,3%, μετά την ανακοίνωση της γαλλικής Eutelsat ότι δεν σκοπεύει να υποβάλει προσφορά για την εταιρία, ενώ χθες είχε πει ότι εξέταζε την πιθανότητα μιας τέτοιας κίνησης. Η μετοχή της Eutelsat σημείωσε άνοδο 2,9%.


ΣΥΣΚΕΨΗ ΔΗΜΑΡΧΩΝ - islandofsamos\nΔευτέρα, 30 Σεπτεμβρίου 2019 17:55\n•Οριστική κατάργηση του ΚΥΤ στην πόλη της Σάμου και την απόδοση του γηπέδου στο Δήμο Ανατολικής Σάμου κατά κυριότητα και χρήση.\n•Τη διαρκή και μαζική αποσυμφόρηση του νησιού.\n•Τη δημιουργία μιας ελεγχόμενης μικρής δομής εκτός πολεοδομικού ιστού.\n•Τη γρηγορότερη διεκπεραίωση ταυτοποίησης και αναχώρησης των προσφύγων – μεταναστών από το νησί.\n•Την αποτελεσματικότερη φύλαξη των θαλασσίων συνόρων από τις εθνικές και ευρωπαϊκές δυνάμεις .\n•Την έμπρακτη στήριξη της Ε.Ε στην Ελλάδα καθώς και την άμεση υλοποίηση των αποφάσεων της σύσκεψης, υπό τον Υπουργό Προστασίας του Πολίτη- των Περιφερειαρχών της χώρας- για ισοκατανομή ανά περιφέρεια του πληθυσμού των προσφύγων-μεταναστών.\nΠερισσότερα σε αυτή την κατηγορία: « ΠΡΟΣΚΛΗΣΗ ΣΕ ΕΙΔΙΚΗ ΣΥΝΕΔΡΙΑΣΗ ΔΣ ΓΙΑ ΤΟ ΜΕΤΑΝΑΣΤΕΥΤΙΚΟ ΚΑΛΕΣΜΑ ΠΟΛΙΤΙΣΤΙΚΩΝ ΦΟΡΕΩΝ »


Ο θρόνος της Καρντίνια – Παραμυθένιες ιστορίες αγάπης – Dioptra Blog\nHome Elxis Ο θρόνος της Καρντίνια – Παραμυθένιες ιστορίες αγάπης\nΓράφει η Χρύσα Βασιλείου, blogger\nΗ διλογία της Johanna Lindsey με γενικό τίτλο «Ο Θρόνος της Καρντίνια» μας μεταφέρει σε έναν κόσμο κυριολεκτικά παραμυθένιο, αφού και στις δύο ιστορίες της πρωταγωνιστούν μέλη της βασιλικής οικογένειας της Καρντίνια, ενός φανταστικού βασιλείου κάπου στη βορειοανατολική Ευρώπη.\nΤο κεντρικό μοτίβο των δύο ιστοριών είναι κοινό, αλλά οι λεπτομέρειες είναι εκείνες που δίνουν στην καθεμία τον προσωπικό της, ιδιαίτερο τόνο, που την κάνει να ξεχωρίζει. Δύο ξαδέλφια, ο Στέφαν και ο Βασίλι, αναγκάζονται να συνάψουν γάμους με γυναίκες που δεν έχουν δει ποτέ στη ζωή τους, αφού αυτό έχει αποφασιστεί από τις οικογένειές τους πολλά χρόνια πριν. Και οι δύο θα αναγκαστούν να ταξιδέψουν πολύ μακριά, προκειμένου να γνωρίσουν τις μελλοντικές συζύγους τους και να τις πάρουν μαζί τους. Προς έκπληξή τους, όμως, θα συνειδητοποιήσουν πως καμία από τις δυο τους δεν ονειρεύεται να εγκαταλείψει την ελευθερία της, προκειμένου να γίνει μια υπάκουη, πειθήνια σύζυγος. Συνηθισμένοι να έχουν όλες τις γυναίκες στα πόδια τους, ο Στέφαν κι ο Βασίλι θα βρεθούν για πρώτη φορά στην αμήχανη θέση να πρέπει να διεκδικήσουν μία – που αποδεικνύεται πως δεν τους είναι καθόλου αδιάφορη!\nΣτο πρώτο βιβλίο, με τίτλο «Η εξόριστη πριγκίπισσα», ο Στέφαν Μπαράνι, βασιλιάς της Καρντίνια, θα ταξιδέψει ως την Αμερική για να βρει την πριγκίπισσα Τατιάνα Γιάνασεκ. Η έκπληξή του θα είναι τεράστια, όταν ανακαλύψει πως δουλεύει σε ένα καταγώγιο του Τέξας ως σερβιτόρα και χορεύτρια. Το ταξίδι της επιστροφής στην Καρντίνια θα αποδειχτεί κάτι παραπάνω από περιπετειώδες, με την Τατιάνα να προσπαθεί συνεχώς να αποδράσει και τον Στέφαν να συγκρατεί την οργή και τον πόθο του. Όμως, ούτε η Τάνια θα καταφέρει να αγνοήσει τα αισθήματα που ξυπνά μέσα της η παρουσία του μόνιμα σκυθρωπού Στέφαν.\nΣτο δεύτερο βιβλίο, ο Βασίλι Πετρόφ λέει «Ανήκεις σ” εμένα» στην Αλεξάνδρα Ρουμπλιόφ, έστω κι αν αυτή απέχει πολύ από το ιδανικό θηλυκό για τα γούστα του. Εγκλωβισμένοι κι οι δυο τους από έναν όρκο που δεν θέλουν με τίποτα να πατήσουν, αποφασίζουν να δείξουν ο ένας στον άλλον τον χειρότερό τους εαυτό, με την ελπίδα να αποδεσμευτούν από τον αρραβώνα το συντομότερο. Όμως ο έρωτας θα αποδειχτεί πιο δυνατός από τα παιχνίδια τους.\nΔύο διαφορετικά ‘παραμύθια’ απ’ όσα έχουμε συνηθίσει, με πεισματάρηδες, δυναμικούς και παθιασμένους ήρωες και ηρωίδες, αποφασισμένους να αποφύγουν πάση θυσία τη δέσμευση. Πασπαλισμένα με μπόλικη πριγκιπική αστερόσκονη και αποφασισμένα να σας τυλίξουν στον παραμυθένιο ιστό τους. Εσείς απλά αφεθείτε και απολαύστε τα!\n>Βρείτε περισσότερες κριτικές της Χρύσας Βασιλείου στο Book City.\njohanna lindsey νέο βιβλίο, βιβλία romance, ρομαντικά βιβλία


ArtTable | Κοτόπουλο με σάλτσα λεμονιού και κάπαρης (piccata)\nΚοτόπουλο με σάλτσα λεμονιού και κάπαρης (piccata)\nΜια κλασική ιταλική συνταγή για κοτόπουλο με άσπρη σάλτσα από λεμόνι και κάπαρη. Ελαφρύ και πολύ γευστικό!\n6 λεπτές φέτες στήθος κοτόπουλο\n3 κ.σ. ανάλατο βούτυρο, μαλακωμένο\n2 κ.σ. φρέσκο μαϊντανό, ψιλοκομμένο\nκουσκούς ή μαλλιά αγγέλου για το σερβίρισμα\n1. Κόβουμε μισό λεμόνι σε λεπτές φέτες. Στύβουμε το υπόλοιπο μισό και το δεύτερο λεμόνι ολόκληρο για να πάρουμε περίπου 1/4 φλιτζ. χυμό.\n2. Αλατοπιπερώνουμε γενναιόδωρα τις φέτες κοτόπουλου και από τις δύο πλευρές και τις περνάμε από το αλεύρι. Τινάζουμε ελαφρά να φύγει το περιττό αλεύρι.\n3. Ζεσταίνουμε 2 κ.σ. από το ελαιόλαδο σε ένα μεγάλο αντικολλητικό τηγάνι. Μόλις κάψει, ψήνουμε τις μισές φέτες κοτόπουλου για 3-4 λεπτά από κάθε πλευρά, να ροδίσουν. Τις μεταφέρουμε σε πιάτο και τις διατηρούμε ζεστές στο φούρνο ή καλύπτουμε με αλουμινόχαρτο. Ρίχνουμε τις υπόλοιπες 2 κ.σ. ελαιόλαδο στο τηγάνι και επαναλαμβάνουμε την ίδια διαδικασία με το υπόλοιπο κοτόπουλο. Διατηρούμε το κοτόπουλο ζεστό στο φούρνο, στους 90 βαθμούς.\n4. Σοτάρουμε το κρεμμύδι στο λάδι με τα υπολείμματα του κοτόπουλου που έχουν μείνει στο τηγάνι. Μόλις γίνει διάφανο, προσθέτουμε το ζωμό και τις φετούλες λεμονιού και αφήνουμε να μαγειρευτούν μέχρι το λεμόνι να μαλακώσει καλά.\n5. Ρίχνουμε την κάπαρη και τον χυμό λεμονιού και αφήνουμε να σιγοβράσει η σάλτσα και να μειωθούν τα υγρά. Αποσύρουμε από τη φωτιά και ανακατεύουμε το βούτυρο στο τηγάνι μέχρι να λιώσει και να δέσει η σάλτσα. Ανακατεύουμε και τον μαϊντανό. Περιχύνουμε το κοτόπουλο με τη σάλτσα και το σερβίρουμε αμέσως πάνω σε κουσκούς ή μαλλιά αγγέλου.